GUA FOSIL DIROSAKKAN SEMASA SHOOTING 'ANGKARA CINTA' - MICHAEL ANG CARI PELAKU

Seorang pengguna Facebook telah tampil mendakwa produksi drama 'Angkara Cinta' telah melakukan kerosakan pada dinding sebuah gua semasa penggambaran drama itu, baru-baru ini. Hal tersebut telah kecoh di media sosial.

Dakwa individu itu lagi, pihak produksi menjalankan penggambaran di tapak bersejarah tersebut tanpa kebenaran pihak berkuasa.

Michael Ang selaku pengarah telah tampil menafikan dakwaan produksi menjalankan penggambaran tanpa permit kebenaran seperti ditulis pengguna Facebook berkenaan.

Michael dalam masa sama mengakui kesal dengan insiden berkenaan dan sedang mengesan individu yang melakukan tindakan tidak bertanggungjawab itu.

Klik untuk gambar besar

"Berhubung insiden di Gua Mat Surat, Ipoh. Saya ingin memaklumkan kami menerima kebenaran daripada Majlis Bandaraya Ipoh untuk menjalankan penggambaran.

"Mengenai lukisan grafiti itu, kami kesal salah seorang kru melakukan itu, kita sedang menyiasat dan mencari individu berkenaan... kami akan memberi kerjasama penuh kepada Majlis Pembandaran Ipoh berhubung isu ini.

"Sebagai produksi kami kesal dengan apa yang berlaku... susah nak mengajar orang bodoh untuk menjadi bijak dan bertanggungjawab," katanya yang mengulas mengenai isu tersebut menerusi Instagram pada Jumaat.

Sebelum itu, seorang pengguna Facebook mendedahkan terdapat kerosakkan di dinding sebuah gua yang terletak di Taman Negeri Perak itu selepas penggambaran sebuah drama popular.

Menurut pemilik akaun dikenali Megat Mohd Shahrin, kru produksi juga telah membuang sampah merata-rata selain menjalani penggambaran tanpa permit yang sah daripada pihak berwajib.

Dia turut berkongsi beberapa keping foto kerosakan di tempat bersejarah itu termasuklah ukiran nama tajuk drama 'Angkara Cinta' yang diconteng di dinding gua.

Sementara itu, sebuah syarikat produksi drama mengaku bertanggungjawab merosakkan fosil berusia jutaan tahun di Gua Matsoorat berhampiran Gunung Lang termasuk bahagian dinding gua semasa menjalankan penggambaran.

Wakil syarikat itu juga telah berjumpa dengan Datuk Bandar Ipoh, Datuk Rumaizi Baharin berhubung perkara tersebut dan bersedia menanggung kos untuk membaiki kerosakan yang telah dilakukan.

Drama 'Angkara Cinta' dibintangi oleh Hun Haqeem, Wanna Ali, Meerqeen, Yuna Rahim, Syazwan Zulkifly, Azhar Amir, Alif Muhaimin dan Nina Juren. Ia ditayangkan di Astro Prima pukul 6 petang setiap hari Isnin hingga Jumaat.

www.myartis.com / Sumber & foto: mStar & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLIBAT KEMALANGAN, INA NAIM TRAUMA: "KALAU SALAH TEKNIK ITU MUNGKIN ADA YANG MATILAH"

"Alhamdulilhah mereka dirempuh motorsikal yang laju langgar pintu sebelah kiri waktu mereka keluar nak membeli sarapan pagi semalam. Motorsikal itu tersangat laju, kalau salah teknik itu mungkin ada yang matilah.

"Tapi Allah selamatkan, semua okey. Cuma mungkin terkejut sikit, trauma sikit sebab rempuhan itu kuat,"demikian kata bekas penyanyi nasyid kumpulan InTeam, Suhaimi Saad yang memberitahu isterinya iaitu Ina Naim terlibat kemalangan ketika keluar membeli sarapan bersama anak-anak.

Kejadian yang berlaku pada pagi Isnin itu dikongsikan Suhaimi di laman Facebook. Difahamkan, kenderaan yang dipandu Ina dirempuh sebuah motorsikal. Walaupun tiada sebarang kecederaan yang dialami, Ina kini berada dalam keadaan trauma. Difahamkan, penunggang motorsikal tersebut juga dipercayai tidak mengalami sebarang kecederaan serius.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GGV 2 - FITRI HARIS MUNCUL JUARA, BOLOT RM100K

Pentas akhir program realiti, Gema Gegar Vaganza musim ke-2 (GGV2) yang berlangsung malam semlam telah pun melabuhkan tirainya apabila peserta Fitri Haris diumumkan juara.

Kerja keras Fitri mengerah keringat selama tujuh minggu dan persembahan konsisten yang dipamerkan itu terbayar apabila melayakkannya membawa pulang wang tunai RM100,000 dan trofi.

Pada persaingan kemuncak yang berlangsung di Dewan Sri Putra, Fitri mempamerkan aksi bertenaga menerusi dua tugasan dengan membawakan lagu 'Zinnirah' nyanyian asal UNIC untuk persembahan solo.

Bagi tugasan Battle pula, dia bergandingan dengan Adeep Nahar menerusi lagu 'Al Nuraa' nyanyian asal Mawi dan Hazama.

Klik untuk gambar besar

Sementara itu, naib juara menjadi milik Adeep yang menerima wang tunai RM30,000 dan trofi. Adeep juga memenang anugerah Persembahan Terbaik yang menawarkan RM5,000 untuk disumbangkan kepada badan kebajikan terpilih.

Tempat ketiga pula dimenangi Awi Rafael yang membawa pulang wang tunai RM20,000 dan trofi.

Untuk tempat keempat yang menawarkan wang tunai RM15,000 dan trofi, tuah berpihak kepada kumpulan Inteam. Selain itu, Inteam turut membawa pulang anugerah sampingan menerusi undian peminat iaitu Gema Star Of The Week.

Manakala pasangan adik-beradik, Heliza dan Hazwani Helmi muncul sebagai pemenang kelima dengan menerima RM10,000 serta trofi.

Sementara kumpulan Brothers pula meraih tempat keenam, sekali gus menerima RM5,000 dan trofi.

GGV 2 menampilkan Fakhrul UNIC, Fikry Ibrahim dan Siti Nordiana sebagai pengacara. Persembahan peserta pada persaingan kemuncak dinilai juri profesional, Farihin Abdul Fattah dan Oki Setiana Dewi, manakala Datuk M Nasir sebagai juri jemputan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MULA KEHIDUPAN DI BALI - NOURUL DEPP UCAP 'BYE BYE' MALAYSIA

Nampaknya penyanyi Nourul Depp akhirnya kini berada di dalam pesawat untuk terbang dan berhijrah ke Bali, Indonesia bagi memulakan kehidupan di negara jiran itu.

Dalam beberapa hantaran di laman Instagram, Nourul atau nama sebenarnya Noorul Huda Abdul Wahab berkongsi beberapa video ketika sedang memuatkan bagasi dan ketika berada di lapangan terbang.

"Bye bye. Dalam 'flight' dah. Untuk semua, penghijrahan ini bukan sebab keadaan apa-apa, tapi memang dah rancang dari dulu lagi. Eric (suami) umur 55, sebab itu dapat pergi. Tahun lalu, tak dapat sebab mereka tutup untuk urusan visa. Tahun ini, mereka buka, Alhamdulillah kami dapat pergi," katanya.

Klik untuk gambar besar

Nourul juga mengucapkan terima kasih kepada pengikut dan peminat yang mendoakan agar segala urusannya sekeluarga dipermudahkan: "Nak ucapkan terima kasih atas doa semua. Alhamdulillah, semuanya berjalan dengan lancar. Apa-apa, nanti saya akan 'update' di YouTube," ujarnya.

Pada Jun lalu, Nourul memaklumkan mereka sekeluarga bakal berhijrah ke Bali pada pertengahan Julai, selepas lama berhajat untuk berbuat demikian.

Untuk makluman, Nourul dan suaminya, Eric Daniel Depp berkahwin pada 2012 dan dikurniakan tiga cahaya mata iaitu Zachary, 8, Raphael, 6, dan Isabella 2. Sementara, menerusi perkahwinan terdahulunya bersama komposer Ajai, Nourul dikurniakan seorang anak perempuan iaitu Ayu Nazirah, 23.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KEPUTUSAN MASIH TETAP BEREHAT BERTANDING AJL" - SITI NURHALIZA

Penyanyi nombor satu negara, Datuk Seri Siti Nurhaliza Tarudin, 40, memberitahu setakat ini dia masih kekal dengan pendirian untuk merehatkan diri dari menyertai pertandingan nyanyian berprestij Anugerah Juara Lagu (AJL).

Menurutnya, dia telah beberapa kali mengeluarkan kenyataan yang sama dan belum berfikir untuk mengubah pendirian: "Kenyataan saya sama seperti sebelum ini. Setakat ini keputusan saya masih tetap untuk berehat daripada bertanding dalam AJL. Sehingga kini saya masih berpegang dengan keputusan itu," tuturnya.

Beliau ditemui selepas menjayakan konsert mini Shopee X Simplysiti di Pusat Konvensyen Kuala Lumpur (KLCC) semalam. Desas-desus penglibatan Siti di pentas AJL bertebaran selepas lagu nyanyiannya iaitu Anta Permana lolos ke peringkat Separuh Akhir.

Klik untuk gambar besar

Lagu tersebut merupakan ciptaan Hael Husaini dan Ezra Kong. Difahamkan Hael enggan penyanyi lain menggantikan tempat Siti kerana lagu dan 'jiwa' Anta Permana dicipta khas untuk pelantun Jerat Percintaan itu.

Kali terakhir Siti berentap di pentas AJL pada tahun 2007 menerusi lagu Destinasi Cinta dalam kategori pop rock. Sepanjang bersaing di AJL, Siti mengungguli trofi utama anugerah tersebut sebanyak tiga kali menerusi lagu Jerat Percintaan (AJL11),  Cindai (AJL13) dan Balqis (AJL15).

www.myartis.com / Sumber & foto: Kosmo & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL ANAK KEDUA - TASHA MANSHAHAR HAMPIR TANGGUH VAKSIN, SEBELUM UBAH FIKIRAN

"I almost nak tangguh vaksin sebenarnya. Sbb takut effect baby, effect kesihatan I. Tp mengenangkan effects kalau kena covid tanpa vaksin lagi teruk nauzubillah, I decided utk ambil vaksin. Alhamdulillah, dah 2 hari selepas vaksin ni takde demam, takde side effects teruk, sakit tangan pun dah hilang Alhamdulillah. Baby pun gerak macam biasa.

"Sebelum pergi vaksin haritu, I consulted ramai doktor (yela kang esok lusa jadi apa-apa kita cari doktor jugak kan), tanya pendapat preggy moms yg dah vaksin, tanya apa doktor dorg advice, tanya kaklong yg dah handle ribuan kes covid @kai_kaklong. Even sebelum kena jab haritu I tanya doktor lg I tak takut actually, I cuma perlu diyakinkan.

"Preggy moms adalah golongan high risk. Ya, berisiko tinggi. Mmg kita duduk rumah diam-diam tak keluar. Doktor kata, mostly preggy moms yg positif covid dorg mmg tak ke mana-mana pun. Tapi, org dlm rumah yg terpaksa mobile. Keluar masuk beli barang, pergi kerja dan sebagainya. Tanpa disedari dan tanpa disengajakan, bawa balik virus ke rumah dan menjangkiti preggy moms yg duduk rumah diam-diam ni.

Klik untuk gambar besar

"Mana yg rezeki tak teruk Alhamdulillah. Tp ramai juga preggy moms dkt ICU, terpaksa czer keluarkan baby awal, rezeki ibu survive, baby pulak tak survive dan sebaliknya. Nauzubillah. I doakan semua preggy moms yg tengah tengok post ni sentiasa dilindungi, selamat, dijauhkan daripada wabak Covid-19 ni aaamiiin. Kita doakan juga ibu-ibu yang tengah berjuang melawan Covid Allah beri kesembuhan segera aamiin.

"Ambil vaksin tidak bermakna kita tidak akan dijangkiti Covid. Possibility masih ada tapi sekiranya kita dijangkiti virus covid yang sebenar nauzubillah, kesannya tak seteruk jika kita dijangkiti tanpa vaksin. Jom la sama-sama kita kurangkan jumlah patients dalam ICU dan kurangkan angka kematian. Kita nak tingkatkan angka kes sembuh. Jangan kata alaaa aku takkan kena covid. Takde seorang pun daripada 1 juta lebih pesakit covid dekat Malaysia ni yang saja-saja nak kena covid. Mereka semua tak sangka akan terkena jangkitan. Ada yang tak sure pun dapat dari mana. Nak menyesal pun tak boleh.

"Jadi, jangan takut ambil vaksin. Vaksin adalah protection. Kita ikhtiar. Bismillahitawakkaltu'alallah," demikianlah tulis penyanyi Tasha Manshahar yang mendedahkan bahawa dia hampir menangguhkan pengambilan vaksin ketika sedang sarat hamil anak kedua kerana tidak yakin dan bimbang kesan sampingannya terhadap kesihatan diri dan juga kandungan, sebelum berubah fikiran setelah memikirkan tentang kesan dan dalam pada masa yang sama turut meminta nasihat doktor bertauliah.

Penyanyi lagu 'Bukan Aku ini' yang berkongsikan mengenai perkara tersebut menerusi sebuah hantaran di Instagram miliknya juga menyeru agar ibu-ibu hamil untuk segera mendapatkan vaksin sebagai perlindungan tambahan sebelum terlambat. Untuk makluman, Tasha telah mendirikan rumah tangga bersama Raqib pada 8 September 2018 yang lalu dan hasil perkongsian hidup, pasangan ini dikurniakan seorang cahaya mata iaitu Muamar Rafiqi yang kini berusia tiga tahun.

Dalam hantaran lain, Tasha kemudiannya melengkapkan diri dengan perlindungan daripada wabak COVID-19 dengan mengambil vaksin yang bersesuaian. Dia turut berkongsikan momen-momen dan juga pengalaman ketika mengambil vaksin dan memaklumkan bahawa dirinya tidak mengalami kesan yang teruk selepas pengambilan serta segalanya berjalan dengan lancar.

"Alhamdulillah semalam selesai ambil dose vaksin Pfizer pertama di @megaklinik.zahran.melaka. Asalnya my appointment was on Monday di lokasi berbeza. Tp disebabkan @raqibmajid dapat appointment di Zahran Melaka smlm, sblm i ke ppv utk vaksin on Monday tu, we asked and requested if I could change my vacc location so I boleh pergi sekali dengan Raqib.

"Rasionalnya, supaya Raqib tak perlu take the risk utk keluar byk kali (teman I on Monday, pastu keluar lg untuk turn vaksin dia pulak on Tuesday). Lagipun dekat klinik less crowded. Dengan keadaan menjadi golongan yg high risk ni, of course macam-macam kita risaukan. Dan mmg rezeki Alhamdulillah ada kekosongan kuota di Megaklinik Zahran Melaka jadi dorg boleh slot in kan i utk ambil vaksin sekali dengan Raqib. My Sejahtera pun dorang updatekan selepas selesai vaksin.

"Jangan terkejut kenapa Muammar pun kena cucuk. Alang-alang kami nak ke klinik, @kai_kaklong adviced kitorg utk ambil vaksin influenza for Muammar. Yelah sekarang musim wabak tapi belum ada vaksin covid utk kanak-kanak. Yang paling close adalah vaksin influenza. Jadi we decided utk ambil protection untuk Muammar juga. Alhamdulillah semua went so smothly.

"Semoga lebih ramai cepat-cepat dapat vaksin, kes pun cepat-cepat turun, kita boleh jumpa keluarga, boleh bawa anak jalan-jalan. Aamiiin! Next post I share pasal I almost nak postponed ambil vaksin sampai lepas bersalin. Tapi Alhamdulillah I sempat dapat kesedaran  Setakat pagi ni, ni takde side effects teruk. Cuma rasa sakit tangan bahagian kena jab tu je selain rasa bertambah comel. Alhamdulillah," katanya lagi.

          ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA 'COFFEE PRINCE': "TAK TAHU ADA PETISYEN BANTAH" - FATTAH AMIN

Baru-baru ini, ada petisyen bantahan yang diwujudkan peminat pelakon Korea Selatan, Gong Yoo di Malaysia terhadap syarikat produksi Cube Film Sdn Bhd bagi mengambil Fattah Amin sebagai watak hero menerusi drama 'remake' Coffee Prince versi Malaysia

Fattah ketika ditanya mengenai hal ini memberitahu bahawa beliau dia tidak mengetahui bahawa dirinya mendapat bantahan dari peminat tegar drama tersebut untuk membawa watak hero.

Jelasnya, beliau hanya mengetahui perkara itu kelmarin selepas pulang menjalani rakaman program TV di Hutan Belum, Perak.

"Saya tidak tahu hujung pangkal pun. Tiada liputan telefon di sana dan saya 'terputus' hubungan dengan dunia luar.

"Sebaik pulang dari Hutan Belum, saya dimaklumkan bahawa pemilihan saya sebagai hero drama versi Bahasa Malaysia arahan Michael Ang mendapat bantahan pengikut setia drama asalnya.

"Tak dinafikan saya sangat selesa bekerja dengan Michael yang banyak membantu menaikkan nama saya. Namun, tidak sangka pula selepas membintangi beberapa drama arahan Michael, baru kali ini isu seperti ini berbangkit.

Klik untuk gambar besar

"Saya serahkan kepada pihak produser dan pengarah untuk membuat keputusan. Jika mereka merasakan saya layak memegang watak utama dan tidak hirau dengan bantahan serta kritikan peminat drama Coffee Prince, saya seperti biasa akan menggalas tugas yang diberikan sebaik mungkin," katanya.

Khabarnya petisyen itu dibuat menerusi laman web yang dikenali sebagai Gopetition yang menyebut pelakon drama 'Hero Seorang Cinderella' itu tidak layak memegang watak utama yang dilakonkan pelakon asalnya, Gong Yoo. Ramai yang menyuarakan rasa tidak puas hati dengan pemilihan itu.

Drama remake itu turut menampilkan Janna Nick yang melakonkan watak Ko Eun-Chan. Selain Fattah, Hafidz Roshdi turut sama diumumkan sebagai pelakon utama untuk drama adaptasi baru ini.

Mungkin lakonan Fattah kali ini tidak 'sekayu' dulu, kita tunggu dan lihat sajalah.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


EDISI MELAMAR - HELIZA HELMI BERI 'LAMPU HIJAU' PADA HAFIZ?

Jika semalam Hafiz Hamidun memberi alasan bimbang kalau cerita lamarannya terhadap penyanyi kelahiran sebuah program realiti akan membuat wanita itu tertekan dalam membuat keputusan, terkini Heliza seolah memberi lampu hijau menyuruh melamar mengikut Syarie!

"Saya melihat perkara ini sebagai satu isu yang besar memandangkan saya masih mempunyai ibu dan bapa. Bagi saya, kalau 'benar hendak melamar' seorang wanita itu perlulah ikut syarie (hukum Islam)," ujar Heliza penuh makna tersirat.

Kira lepas ni, Hafiz boleh jumpa keluarga Heliza dan masuk melamar la ya? Heh.

Lamar ikut Syarie - kata Heliza pada Hafiz.

Semuanya bermula gara-gara kenyataan Hafiz dalam sebuah akhbar semalam tentang desas-desus lamarannya untuk berkahwin dengan seorang penyanyi yang kini merupakan penceramah bebas. Lebih menguatkan teka-teki, dia juga menyebut artis terbabit lahir dari program realiti yang kemungkinan Akademi Fantasia.

Bagaimanapun, Heliza yang dihubungi media terkejut apabila namanya dikaitkan dengan lamaran Hafiz. Katanya dia tidak mengetahui langsung perkara tersebut. Pulak dah!!

Wajah comel Heliza memikat ramai jejaka

"Saya tidak mengetahui apa-apa mengenai perkara ini dan percaya saya bukanlah individu yang dimaksudkan itu. Jadi, agak sukar untuk saya memberikan sebarang komen.

"Dalam hal ini, saya rasa tindakan yang paling wajar adalah dengan bertanya kepada Hafiz sendiri memandangkan dia yang membuat kenyataan," jelasnya dipetik sebagai berkata.

Tambah Heliza, hingga kini dia masih belum ada menerima sebarang lamaran perkahwinan, termasuk daripada Hafiz. Berita tersebut benar-benar membuatkan dia terkejut apabila namanya tiba-tiba dikaitkan dengan Hafiz.

Klik gambar untuk imej besar..

"Saya akui 'mempunyai hubungan' dengan Hafiz tetapi tidak lebih daripada sekadar sahabat. Lagipun, kami berdua sentiasa terlibat dengan program atau acara berbentuk keagamaan bersama-sama.

"Kalau mengikut hukum agama, perkahwinan itu haruslah dihebahkan kepada orang ramai supaya tidak menimbulkan sebarang fitnah. Jadi, saya akan bersikap terbuka mengenainya tetapi ia akan dihebahkan sekiranya saya memang sudah sah akan berkahwin," kata Heliza lagi dan sekaligus menjelaskan sedikit persoalan iaitu masa melamar senyap-senyap... kahwin baru hebah!

Heliza kini merupakan penceramah bebas

Untuk info, Hafiz mengakui semalam bahawa dia ada menyuarakan hasrat (melamar + cinta) kepada 'sidia' minggu lalu (30 Disember). Kata Hafiz dia tanya bila 'wanita' itu lapang sebab dia nak masuk meminang, tapi dia tidak memberi sebarang reaksi dan seolah cuba mengelak daripada memberi jawapan.

"Sebab itu saya tak nak dedahkan nama dia dulu sebab takut nanti dia bertambah tertekan pula apabila cerita ini tersebar. Mungkin dia segan atau mungkin sedang buat penilaian, saya cuma harap yang terbaik," kata Hafiz seperti benar-benar berharap hasratnya tercapai.

Kesimpulannya, apakah benar mereka berdua tidak pernah jatuh hati antara satu sama lain? Atau mungkin Hafiz sahaja yang 'gila bayang' atau bertepuk sebelah tangan dengan gadis idamannya itu? Jawapannya, tepuk dada tanya selera!


GAYA ARTIS SAMBUT PERAYAAN '1 MALAYSIA'

Alangkah gembiranya Fasha Sandha, Faradhiya dan rakan-rakan mereka ini ketika menghadiri jamuan krismas. Ya la... kita beruntung kerana di Malaysia kita ada berbilang kaum dan mengamalkan budaya kunjung mengunjung ketika perayaan bagi mengeratkan perpaduan.

Tapi yang tak sedapnya ialah bila ada segelintir artis kita yang memakai baju menjolok mata hingga terdedah ketiak dan sedikit buah dada. Malah nampak macam nak terlucutpun ada..!

Bukan apa, kalau nak hidup gaya moden sekalipun, yang dilarang oleh agama tak payahlah kita ikut kerana ia hanya akan mengaibkan diri sendiri... tak gitu?

Klik untuk imej besar...


POSTIF COVID-19, KINI MULA RAWATAN - PUTERI AISHAH KENA KECAM

Selepas mengetahui keadaan Puteri Aishah yang disahkan positif COVID-19 selepas pulang menjalani penggambaran di Scotland pada 15 Mac yang lalu, rata-rata netizen terus memberikan kata-kata semangat serta mendoakan agar pelakon itu segera sembuh.

Bagaimanapun, ada segelintir netizen mengecam pelakon tersebut serta kru produksi yang terlibat masih ke luar negara meskipun ketika itu negara masih dalam keadaan berjaga-jaga sebelum Perintah Kawalan Pergerakan (PKP) dilaksanakan.

Malah, ada netizen yang menyindir Puteri Aishah yang sebelum ini pernah berkongsikan posting di dalam pesawat Turkish Airlines yang menjalankan proses sanitasi sebelum berlepas.  Netizen itu berkata tak kisah dimana pun virus tersebut boleh berada dimana-mana sahaja.

Klik untuk gambar besar

Dalam perkembangan lain, Puteri Aishah sudah pun memulakan rawatan di Hospital Sungai Buloh (HSB), petang semalam. Pengurusnya, Iman Tang memberitahu Puteri nampak sihat dan sempat berkongikan foto berada dalam ambulans.

Difahamkan Puteri Aishah baru pulang daripada menjalani penggambaran drama bersiri berjudul Demi di Scotland bersama Ben Amir dan Hasnul Rahmat. Bagaimanapun, Ben Amir  yang sudah melakukan pemeriksaan mendapati dia negatif COVID-19.

www.myartis.com / Sumber: Rotikaya & Murai.my

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


32 TAHUN DALAM DUNIA SENI - ROY AZMAN BERSYUKUR PERTAMA KALI DAPAT TROFI

"Selama 32 tahun berkecimpung dalam dunia seni lakon tanah air, buat pertama kalinya abang dapat trofi tapi dalam dunia lawak bukan lakonan. Maknanya lakonan abang tak menarik, syukur. Alhamdulillah, setidaknya dalam 32 tahun adalah satu piala, tak kiralah bidang apa sekali pun.

"Setidaknya ada jugalah kenangan. Syukur Alhadulillah, terima kasih pada anda yang sentiasa memberikan sokongan," itulah kata pelakon Roy Azman yang memanjatkan rasa syukur kumpulan Viral berjaya menggalas trofi tempat ketiga di pentas akhir Muzikal Lawak Superstar musim kedua (MLS2) Jumaat lalu.

Menyifatkan kemenangan itu sebagai momen terindah, roy memberitahu dia berasa gembira trofi kemenangan itu merupakan yang pertama sepanjang 32 tahun berkecimpung dalam dunia seni. Walaupun trofi tersebut datangnya bukan anugerah dari bidang lakonan, namun dia tetap menghargainya.

Terdahulu, pentas MLS2 menyaksikan kumpulan Heart dinobatkan sebagai juara manakala naib juara pula jatuh kepada UNI. Pemenang tempat ketiga dirangkul oleh Viral dan sekaligus Janggo ditempat keempat.

Klik untuk gambar besar

www.myartis.com / Sumber & foto: Astro Gempak & Instagram Roy Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FILEM - 'VIKINGDOM' BAKAL GEGAR 2013

KRU Studios telah melancarkan treler filem yang dinanti-nantikan ramai berjudul “Vikingdom” arahan Yusry Abdul Halim di You Tube. Filem bergenre aksi, fantasi dan penggembaraan ini adalah filem Bahasa Inggeris buatan Malaysia untuk pasaran antarabangsa.

Filem ini dibintangi oleh Dominic Purcell (Prison Break, Killer Elite), Natassia Malthe (Dead or Alive, Elektra), Craig Fairbrass (Cliffhanger), Jon Foo (Tekken) dan Conan Stevens (The Hobbit). Dengan penerbitan Vikingdom, ia bakal memperkukuhkan lagi kedudukan KRU Studios diarena antarabangsa dan membuka laluan yang lebih besar bagi menembusi pasaran Amerika pada tahun ini.

Klik untuk imej besar...

“Idea untuk menerbitkan filem bertemakan sejarah dan mitos orang-orang Vikings ini telah diilhamkan seawal tahun 2008. Pihak kami tahu bahawa projek ini adalah terlalu besar bagi kami ketika itu dan kami perlukan masa untuk menyiapkan skrip, memperkukuhkan rangkaian perniagaan diperingkat antarabangsa, memperkasakan kemahiran didalam penghasilan kesan khas visual (CGI) serta mendalami pemahaman tentang pasaran filem diperingkat global.

Oleh kerana itu, pihak kami menerbitkan “Deadline” pada 2009, dibintangi Brittany Murphy (Clueless, Just Married) dan “Hikayat Merong Mahawangsa” pada 2010, sebagai persediaan kami untuk tugasan yang lebih mencabar iaitu Vikingdom pada 2011. Projek ini memberikan kami pengalaman berharga dan ini bukanlah penghujungnya, malah merupakan permulaan baru bagi KRU untuk
meluaskan perniagaan diperingkat antarabangsa," ujar Norman Abdul Halim, selaku Presiden Eksekutif KRU Studios dan Penerbit Eksekutif Vikingdom.

Untuk info, Vikingdom memakan masa selama 6 bulan bagi kerja-kerja pra-produksi, 2 bulan bagi produksi (penggambaran) dan 16 bulan bagi pasca produksi, khususnya bagi kerja-kerja kesan khas visual merangkumi lebih 3,000 syot. Kesemua kerja-kerja pra-produksi, produksi dan pasca produksi telah dijalankan di Malaysia, oleh hampir keseluruhannya warganegara Malaysia.

Kebanyakan lokasi bagi penggambaran adalah di studio pentas bunyi disekitar Kuala Lumpur untuk menghasilkan dunia fantasi “surreal” sepertimana yang digambarkan didalam filem-filem seperti “Lord of The Rings” dan “300”.

“Vikingdom adalah filem aksi yang sarat dengan kesan khas visual dan 2 tahun dalam hidup saya didedikasikan bagi menyiapkan projek ini. Semasa produksi, cabaran utama adalah bagi penggambaran babak-babak aksi dan semasa pasca produksi, tiada yang lagi sukar melainkan menyiapkan kesan khas visual. Saya ingin mengucapkan terima kasih kepada kesemua pelakon dan kru yang membantu saya didalam pelbagai peringkat produksi bagi filem ini dan berharap semua pihak akan berpuashati dengan hasilnya.” ujar Yusry pula selaku peneraju utama bagi kesemua aspek kreatif filem ini.

Kini, masa yang dinantikan akhirnya tiba apabila pada 26 dan 27 Mac 2013, Vikingdom akan ditayangkan di Los Angeles kepada para pengedar di Amerika Syarikat. Filem ini dijangka akan
ditayangkan kepada awam pada Ogos 2013.

Untuk melihat treler filem Vikingdom, anda boleh layari laman YouTube ini:
https://www.youtube.com/user/vikingdomthemovie?feature=watch

PHOTO:


4 GAMBAR - KEPULANGAN JUARA ASIAN WAVE

Mungkin ada yang rasa jemu bila melihat terlalu banyak gambar dan kisah kejayaan Shila Amzah di pertandingan Asian Wave 2012 baru-baru ini. Namun percayalah... ia satu kejayaan yang amat membanggakan berbanding mengadakan konsert besar di Royal Albert Hall London!

Rasanya, ini adalah ganjaran hebat hasil daripada penat lelah Shila berjuang selama 12 tahun dalam industri seni yang diminatinya itu. Tambahan pula, keputusan untuk bertudung telah memberi nikmat besar apabila dia diterima dan dikenali di China.

Klik untuk imej besar...

"Saya dikenali di China kerana imej bertudung dan ia cukup menggembirakan saya," ujar Shila kepada media sebaik tiba di Lapangan Terbang Antarabangsa Kuala Lumpur (KLIA) semalam.

Turut menyambut kepulangan Shila semalam ialah peminat setianya.

Difahamkan, Shila akan terbang semula ke China November ini sebagai jemputan untuk konsert bintang negara tersebut iaitu Eric Moo di Beijing.


MAJLIS CUKUR JAMBUL ANAK NORA DANISH..

"Saya mahu bersikap adil kepada semua pihak dan hari ini, saya memang sudah bersedia untuk memperkenalkan Rayqal kepada anda."Bukan itu sahaja, saya berpendapat sekarang adalah waktu yang cukup sesuai untuk saya menampilkan anak saya kepada umum memandangkan usianya pun hampir mencecah tiga bulan."Bukan sengaja saya mahu mengelak untuk bertemu dengan media sebelum ini bersama Rayqal, tetapi saya belum bersedia ketika itu kerana keadaan anak saya yang masih lagi kecil," jelas Nora Danish dipetik sebagai berkata bagi menjelaskan perihal kelahiran anaknya yang menjadi isu hangat baru-baru ini.Nora berkata demikian dalam satu majlis cukur jambul anaknya itu yang turut dihadiri oleh bekas mertua Nora iaitu Ramli dan isterinya, Puan Seri Raja Noora Ashikin Raja Abdullah, Rizal serta ibu Nora, Salimah Talib selain ahli keluarga kedua-dua belah pihak.Nora dan Rizal pernah mendirikan rumah tangga pada 20 Jun 2006, namun ikatan yang termeterai itu tidak kekal lama apabila pelakon drama bersiri Puteri itu disahkan bercerai dengan talak dua ketika hamil tiga bulan. Malah ketika hamil, Nora juga seolah-olah melarikan diri daripada wartawan dan peminat bagi mengelakkan kontroversi yang timbul antaranya dengan Rizal dan Fasha Sandha.GAMBAR-GAMBAR LAIN, KLIK DI SINI(\__/)(='.'=)(")_(")myartis 2009


'BOBO DIMANA' ALIFF SYUKRI - NETIZEN MAHU YOUTUBE LENYAPKAN

Video lirik lagu 'Bobo Dimana' nyanyian usahawan kosmetik Datuk Seri Aliff Syukri Kamarzaman berkolaborasi dengan Nur Sajat dan penyanyi dangdut Indonesia, Lucinta Luna, yang dilancarkan sejak Khamis lalu terus menerima kecaman hebat di media sosial.

Video muzik yang kini trending di laman Youtube dan mencecah lebih 1 juta tontonan itu menimbulkan kemarahan segelintir pihak dan menganggap ia tidak sesuai ditonton golongan kanak-kanak.

Rata-rata netizen berpendapat seni kata lagu itu mengandungi unsur lucah yang hanya merosakkan minda masyarakat terutama kanak-kanak.

Malah mereka juga meminta orang ramai membuat laporan terhadap muzik video dengan alasan terdapat kandungan seksual agar ia dikeluarkan atau lenyap daripada saluran tersebut.

Klik untuk gambar besar

Selain itu, netizen juga mempersoalkan mengapa usahawan berkenaan tidak berkarya dengan cara yang lebih bersih.

Video lirik lagu itu yang trending No 1 di laman YouTube itu juga digunakan sebagai platform netizen untuk menterjemahkan rasa kurang senang mereka.

Ketika artikel ini ditulis, video yang baharu dimuanaik pada 5 September lalu itu menerima 189,000 tanda 'tidak suka' dan hanya 21,000 tanda 'suka'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH MOHON MAAF KEPADA ZARINA: "SAYA MEMANG TALAM DUA MUKA, SUKA BATU API"

"Dengan ini saya ingin memohon maaf kepada Zarina Anjoulie kerana dia membuatkan perkara yang baik untuk tolong semua orang. Lagi satu saya memang talam dua muka, saya suka batu api, saya acah-acah baik dan acah-acah jahat juga sebenarnya.

"Apa kata kita tak payah gaduh-gaduh. Zarina Anjoulie, saya minta maaf secara terbuka, jadi marilah bermesra," demikian kata pelakon Sharifah Sakinah menerusi video yang dimuatnaik di Instagramnya pada Jumaat.

Selepas bertindak menyelar tindakan pelakon kontroversi Zarina Anjoulie dikatakan cuba mengambil kesempatan atas isu bantuan khusus artis, Sakinah tampil membuat permohonan maaf. Malah Sakinah atau Sharifah Nurul Sakinah Syed Abu Bakar Al-Khaired, 31, turut meminta orang ramai menghentikan perbalahan berkaitan isu ini dengan segera.

Kemelut antara mereka mula tercetus selepas Sakinah berkongsi video di Instagram menyelar sikap Zarina yang cuba mengambil kesempatan terhadap isu segelintir artis menyuarakan pandangan mereka bantuan khusus untuk artis berikutan Perintah Kawalan Pergerakan (PKP).

Klik untuk gambar besar

Sakinah mendakwa tindakan Zarina itu dikatakan bagi meraih perhatian supaya dia boleh menjalankan perniagaan di Instagram miliknya. Susulan itu, Sakinah mengambil pendekatan bersemuka secara langsung di Instagram Live dengan Zarina pada Selasa lalu namun menerusi video tersebut, mereka hanya 'berdebat' antara satu sama lain.

Menerusi rakaman video yang tular di media sosial itu, Sakinah memberitahu Zarina bahawa dia tidak menyukai sikap pelakon drama Anak Pontianak itu yang ingin bergelar jaguh dalam situasi yang melanda.

Bagaimanapun, Zarina mempertahankan dirinya dengan mengatakan dia tidak kisah jika orang menganggap dia cuba menjadi hero kerana hanya bercakap untuk diri sendiri, bukannya netizen.

Nama Zarina mula hangat diperkatakan netizen selepas aktres itu bertindak menegur segelintir artis memohon bantuan khusus untuk golongan anak seni terutama belakang tabir dan artis veteran yang kehilangan sumber pendapatan akibat PKP.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM GARA-GARA BERCIUM - INI JAWAPAN DATO RED

Kisah rumahtangga Adira Suhaimi dengan Dato Red tidak habis-habis dihentam sejak tersebarnya kisah pernikahan mereka. Kali ini, mereka dikatakan telah dikecam gara-gara bercium di khalayak.

Bagaimanapun, Dato Red atau nama sebenarnya, Datuk Seri Adnan Abu tidak cepat melatah dengan tohmahan sebegitu.

"Bercium ada pelbagai jenis dan tidak semestinya pada mulut saja. Apa yang berlaku adalah kami berada di belakang pentas di mana isteri saya mencium tangan sebelum membuat persembahan. Saya beri kucupan di dahi tanda restu.

"Tidak sangka ada yang memerhati dan menambah rasa kepada cerita itu sehingga menjadi sensasi. Lagipun kami sudah sah sebagai suami isteri dan halal untuk bersentuhan, namun kami masih lagi tahu batas untuk tidak keterlaluan depan orang ramai.

"Saya juga berharap agar masyarakat dapat menerima jodoh saya dengan Adira dengan hati yang terbuka dan mendoakan yang terbaik buat kami," jelasnya.

Sumber: BH Plus

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA TAIP TERGESA-GESA & INGATKAN SAYA LETAK :'( (EMOJI NANGIS)" - NING BAIZURA

"Saya faham situasi mereka, kalau awak tak faham maksud saya jangan melatah... terima kasih! Saya taip tergesa-gesa dan ingatkan saya letak :'( (emoji nangis). Alhamdulillah, terima kasih bagi saya pahala," demikian kata penyanyi Ning Baizura yang menjelaskan dia memahami situasi yang sedang dihadapi kanak-kanak tersebut dan mengakui tersalah menggunakan emoji pada komen yang ditulisnya itu.

Gara-gara tersalah menggunakan emoji (ikon) pada komen yang ditulis di salah satu posting di laman Instagram, penyanyi lagu 'Awan Yang Terpilu' ini menerima kecaman netizen. Menerusi akaun milik Intrend Malaysia, Ning secara berseloroh menulis komen mengulas mengenai video memaparkan beberapa orang kanak-kanak ditahan polis kerana keluar bermain ketika Perintah Kawalan Pergerakan (PKP).

Namun komen yang ditinggalkan Ning itu menimbulkan rasa kurang senang netizen kerana dikatakan seperti memperlekehkan keadaan kanak-kanak tersebut yang dilihat tidak mengenakan kasut: "Miskin budak-budak ni selipar pun tak ada! (emoji ketawa)," tulis Ning.

Klik untuk gambar besar

Video sekumpulan kanak-kanak disoal polis kerana keluar bermain dalam tempoh PKP menjadi tular di media sosial. Meskipun sudah menjelaskan situasi sebenar, namun netizen masih membanjiri ruangan komen dan mencadangkan supaya Ning turun membantu kanak-kanak tersebut.

Menerusi video yang dimuat naik akaun tersebut pada Isnin, kelihatan kira-kira 10 orang kanak-kanak ditahan polis kerana bermain di luar rumah ketika tempoh PKP. Rakaman tersebut mencuit hati netizen apabila polis memberitahu mahu membawa mereka ke balai polis.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL PANIK BILA ANAK KETIGA DISERANG SAWAN & DEMAM DENGGI

Menerusi satu netri yang dimuat naik di laman Instagram, penyanyi Nourul Depp menceritakan detik cemas dimana anak ketiganya, Raphael Depp telah dimasukkan ke hospital disebabkan demam denggi. Menurut Nourul, 43, Raphael juga diserang sawan selepas kali terakhir berlaku pada tahun 2018.

"Dah balik 'merentas desa' dari Cyberjaya ke Shah Alam dan ke Kuala Lumpur, anak kuat kami ni demam dan kena lagi fibral fit dia tu (tarik). Selepas sudah dua tahun solid tak kena.

"Mak dia jenuh berkuntau dalam kereta bila dia kena tarik dalam panas lit lit balik sekolah lepas sekolah call. Haaa apa lagi masuk hospital lah!

"Sekali check darah laaaaa... patutlah demam sat sat. Rupanya denggi! Biadap punya nyamuk. Hang saja suka anak kecik kan. Mak mana tak risau. Kami panik jugak la. Ya Allah... luruh hati tengok dia tarik dalam seminit setengah tu.

Klik untuk gambar besar

"Sampai hospital, apa lagi semestinya kena masuk drip semua kan. Adoiii.. Mama pun nak nangis tengok masuk jarum," tulisnya di Instagram (IG).

Sementara itu pelantun lagu 'Kerana Terluka' tersebut turut melahirkan rasa syukur selepas melihat keadaan anak kesayangannya stabil.

"Denggi tak tinggi. Kami pelik laa nyamuk denggi ni. Doktor kata mungkin dah empat hinggalima  hari kena tapi badan #raphaeldepp di tahap nak sembuh.

"Kami blur sat. Hang ni memang robocop lah Raphael oiii. Mama papa bersyukur tak teruk. Alhamdulillah Alhamdulillah Alhamdulillah.

"Takut bahagian tarik tu. Kami trauma sat. Hilang cool kami terpanik hari ini. Mungkin sebab hormon pun dok nak betul lagi lepas kami tiga minggu buat #hysterectomy.

"Yang pasti, parents mana suka anak sakit. Semoga Allah pelihara anak anak kita dan beri kesihatan yang baik. Amin," tulisnya lagi.

Nourul berkahwin dengan Eric Daniel Depp dan pasangan itu dikurniakan tiga orang cahaya mata iaitu Zachary Depp, Raphael Depp dan Isabella Depp.

Sebelum ini, Nourul pernah mendirikan rumah tangga dengan penyanyi dan komposer, Ajai pada Disember 1996 dan berpisah pada Februari 2007. Hasil perkahwinan itu, mereka mendapat seorang cahaya mata perempuan iaitu Ayu Nazirah.

www.myartis.com / Sumber & foto: Astro Gempak & Instagram Nourul Depp

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RANCANG SAMBUT BIRTHDAY ALIFF DI MAKKAH... INI MERUPAKAN UMRAH PERTAMA" - BELLA ASTILLAH

Penyanyi dan pelakon Bella Astillah meluahkan rasa gembira dan syukur komitmen suaminya, Aliff Aziz selama 10 minggu di Gegar Vaganza musim kelapan (GV8) akhirnya berbayar dengan rezeki dariNya, apabila diumumkan sebagai juara program tersebut.

Mengulas mengenai kemenangan Aliff juga, Bella atau nama sebenarnya Dayang Nabellah Awang Astillah, berpendapat rezeki yang diraih adalah atas sokongan semua selain usaha dan perubahan ikhlas Aliff sendiri.

"Sebagai isteri saya bersyukur Alhamdulillah, inilah dikatakan rezeki anak-anak. Terkejut tapi pada masa sama gembira sebab selama 10 minggu ini, kita stress dan semuanya terbayar. Tak terkata-kata. Aliff tak pernah cakap dia perlu menang. Saya bangga melihat Aliff seorang individu yang sangat positif. Dia selalu risaukan kawan-kawan dia... dia selalu tanya saya kalau ada kawan-kawan tengah sakit walau dah ready nak perform.

Klik untuk gambar besar

"Kita tak pernah jangka untuk menang, Aliff cuma nak buat yang terbaik sebab orang ramai tahu dia cuma boleh nyanyi lagu Sayang Sayang saja, padahal banyak lagi boleh explore. Keluarga Aliff pun sangat menyokong, ibu dan adik-beradiknya selalu berhubung beri semangat dan tak pernah beri tekanan untuk mesti menang. Kata mereka, menang atau kalah tak kisah mereka akan terus sokong dan doakan Aliff, kalau perform mesti ikhlas.

"Ini membuka mata saya sebab saya nampak perubahan Aliff yang cukup ketara. Dia buat daripada hati dia. Bila dia pilih untuk belajar agama, saya tak larang tapi sebenarnya saya pula yang segan dengan Aliff. Sebab itu saya minta dia doakan saya juga, kadang-kadang kita tak sempurna tapi saya nampak Aliff dia cuba yang terbaik.

"Dia sedang perbetulkan diri dia. Saya pun pastinya turut sama cuba perlahan-lahan berubah. InsyaAllah... Dia buat kebaikan, yang datang pun baik-baik. Rezeki dapat job dan kemenangan besar malam ini, semua datang daripada diri dia juga. Ini usaha Aliff dan doa dari ibu dia," katanya.

Sementara itu, Bella atau nama sebenarnya Dayang Nabellah Awang Astillah memaklumkan dia bakal berangkat ke Tanah Suci Makkah untuk menunaikan ibadah umrah pada 9 Februari nanti.

"Kita dah ada tiket penerbangan, kalau ada rezeki dijemput mungkin kita akan berangkat ke Tanah Suci pada 9 Februari ini. Tapi sekarang menunggu lagi apa status daripada pihak yang berkenaan. Rancang nak sambut birthday Aliff di sana (Makkah) pada 16 Februari nanti. Ini merupakan umrah pertama Aliff, begitu juga saya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMAIN BOLA SEPAK BARU PUTUS - WANITA DAKWA CUBAAN MONA TUTUP KES

"Apa benda yang Mona mengarut, kami putus pun tidak sampai seminggu lagi, itu pun belum betul-betul putus, tidak mungkin (Mohd Ridzuan) sudah bercinta pula dengan Mona?," kata seorang wanita yang tampil mendedahkan.

Wanita dikenali sebagai Nusaiba Bakar, 19, memberitahu bahawa dia terkejut apabila individu yang dikaitkan dengan Shahir Zawawi iaitu Mona Syamimi bercinta dengan pemain bola sepak Terengganu ketika dia dengan bintang sukan itu baru seminggu putus cinta.

"Saya rasa Mona sengaja gunakan Ridzuan sebab nak tutup malu sahaja. Tapi dalam hal ni saya yang malu kerana orang sekeliling fikir saya masih bersama Ridzuan dan jadi mangsa Mona," ujarnya.

Bagaimanapun, Nusaiba berkata, hubungannya yang dibina dengan pemain bola sepak itu selama tiga tahun putus akibat sikap lelaki berkenaan sendiri.

Tambahnya, biarpun masih terluka, dia berasa lega tidak terperangkap dalam hubungan berkenaan.

Klik untuk gambar besar

Awal minggu lalu, Mona menjadi perhatian apabila memuat naik foto-foto mesra bersama penyanyi Shahir Zawawi sehingga mengundang pelbagai spekulasi negatif terhadap penyanyi berkenaan.

Wanita berstatus ibu tunggal anak dua itu kemudian mendedahkan menerima pelbagai mesej istimewa daripada penyanyi tersebut.

Bagaimanapun, Shahir menafikan perkara itu dan menganggap wanita tersebut sekadar seorang peminat.

Tidak lama selepas itu, Mona memberitahu dia tidak mahu lagi bersama penyanyi tersebut dan kini mempunyai kekasih baharu iaitu pemain bola sepak Terengganu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUNANG AKUI HUBUNGAN OKAY, DALAM PROSES BIMBING INTAN NAJUWA

Status yang dimuatnaik oleh tunang kepada pelakon Intan Najuwa iaitu Razrul Anwar Rosli yang seolah meluahkan rasa kecewanya selain turut mengatakan cinta tanpa rasa hormat akan bertahan sekejap sahaja, telah tular sejak kelmarin. Bagaimanapun, Razrul menjelaskan status tersebut dibuat secara umum dan tidak ditujukan kepada Intan. Dalam pada itu, Razrul mengakui dia kini dalam proses untuk membimbing Intan.

"Kenyataan itu dibuat secara general. Ia hanya peringatan untuk semua. Saya selalu saja update berkenaan motivasi dan berkongsi perkara positif di IG. Tak pernah negatif. Lagi-lagi tengah isu mengenai gambar (dipegang Zul Ariffin) itu. Sejujurnya saya tak follow pun kerja-kerja artis sebab kami berlainan bidang.

"Saya selalu menasihati Intan untuk masa depan kami. Saya tidak suka memaksa , saya memahami dia sepenuhnya. Mak juga ada suruh memberi nasihat dan membimbing dia. Alhamdulillah, mereka terima pilihan saya dengan baik," katanya.

Dalam pada itu, Razrul berkata hubungannya dia dengan Intan baik-baik sahaja dan tidak mempunyai sebarang masalah seperti yang digembar-gemburkan. Jelasnya lagi, dia memahami lumrah kehidupan seorang artis sama seperti dunia politik: "Hubungan kami okay sahaja, semalam kami dinner dan pagi tadi kami breakfast bersama. Kami juga berhubung dan berkomunikasi seperti biasa".

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IMRAN AJMAIN - 'LUKA ITU PERLU'

Mungkin ramai yang tertanya-tanya apa maksud 'Luka Itu Perlu' yang diperkatakan oleh penyanyi Imran Ajmain? Mungkinkah beliau luka akibat putus cinta atau hatinya teruk terluka gara-gara wanita yang disukainya?

Namun semua persoalan tersebut akhirnya terjawab apabila Imran mendedahkan bahawa ia sebenarnya hanya merupakan filem dokumentari pendek mengenai lagu terbaru Imran sendiri berjudul 'Dikalung Kasihan'. Filem pendek tersebut katanya mengisahkan tentang mengapa 'orang kita' minat dengan lagu-lagu yang berunsur sedih.

"Selain itu, persoalan mengapa ia dipromosikan sebagai seni selama ini turut akan terjawab. "Luka itu Perlu" adalah bait lirik daripada single saya sendiri dan ia dijadikan tontonan sebagai satu wadah ilmu untuk kita semua," ujarnya.

Untuk info, filem ini telah ditayangkan ketika pelancaran Karaoke 'Dikalung Kasihan' baru-baru ini di RedBox, The Gardens, Kuala Lumpur. Album ketiga nyanyian Imran itu telah dicipta oleh penggubah terkenal tanahair, Azlan Abu Hassan.

Jom tonton:


GAYA RAMBUT TERBARU AISHAH AZIZ UNDANG PELBAGAI REAKSI

Baru baru ini, penyanyi Nur Aishah Aziz, 20, telah mewarnakan rambutnya dengan gabungan warna ungu dan kelabu.

Tindakannya mewarna rambut itu telah mengundang reaksi pelbagai pihak.

Menurut Aishah, perubahan imej itu dibuat secara spontan. Namun dia enggan melatah dengan komen negatif yang diberikan oleh orang ramai.

Klik gambar untuk size besar

"Sebenarnya saya tidak merancang mewarnakan rambut kerana tujuan asal saya ke salun adalah untuk memotong dan membuat rawatan rambut.

"Secara spontan saya membuat keputusan menggabungkan dua warna kegemaran iaitu ungu dan kelabu. Saya enggan ambil pusing kata-kata orang kerana berpendapat setiap individu mempunyai pandangan tersendiri.

"Menarik juga membaca komen-komen yang ditinggalkan di akaun Instagram milik saya kerana tidak sangka orang memberi perhatian kepada perlakuan dan imej saya.

"Biarlah jika ada pihak kata saya meniru imej Kylie Jenner atau saya nampak tua dengan warna rambut ini, saya terima saja.

"Jujur saya katakan, ummi saya juga tidak menyukai imej baru saya ini namun dia menegur secara baik," ujar Aishah dipetik sebagai berkata.

Tambah Aishah, dia sudah lama menyimpan impian untuk menggubah warna rambut, tetapi tidak mempunyai keberanian dan kekuatan berbuat demikian.

Dalam perkembangan terbaharu, dia yang kini mengikuti program Honda Family Roadtrip kelolaan stesen radio Hot FM di Perak, meluahkan rasa teruja diberikan kesempatan meneroka segenap pelusuk negeri-negeri di Malaysia.

"Saya begitu teruja dipanggil oleh Hot FM kerana belum pernah menjejakkan kaki ke Perak. Sukar untuk saya ungkapkan pengalaman berada dekat dengan peminat di kawasan-kawasan luar bandar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HUNNY MADU DEDAH KINI HAMIL 5 BULAN

"Time to spill the tea. We are 21 weeks pregnant! The 2nd and 3rd month felt like the longest period of my life because all I saw was the toilet bowl and the bed. Thank goodness the first trimester is done and dusted. I also got my first vaccine around 14 weeks and now I’m fully vaccinated.

"Excited to share our happiness with you. I feel like I've kept this secret for way too long for some reason. Alhamdulillah baby is doing good and I can't wait to see @fedrighifrancesco handle dirty diapers and milk spew in a few months. But for now, I’m gonna enjoy cooking this bun in the oven. And eat some too.

"I've slowed down on my usual workouts and resorting to long walks instead so if you're not seeing some new workout videos from me, well now ya know! Much love from us," kata penyanyi dan pengacara televisyen, Hunny Madu yang berkongsikan berita gembira kepada peminat di laman Instagram memberitahu dirinya kini sedang hamil lima bulan.

Klik untuk gambar besar

Dalam perkongsian tersebut, Hunny atau nama sebenarnya, Hani Farhana Mohd Hatim berkata dia kini sedang melalui fasa alahan yang teruk sepanjang bulan kedua dan ketiga.

Pada masa yang sama, penyanyi tersebut berkata, dia terpaksa merahsiakan hal kandungannya ini atas sebab-sebab tertentu dan dia juga berkata tidak sabar untuk melihat suaminya menukar lampin bayi serta membancuh susu buat bakal bayi yang dilahirkan itu.

Untuk makluman, Hunny dan suaminya, Fedrighi Francesco yang berasal dari Itali itu mendirikan rumah tangga pada 2 Mei 2020. Sebelum itu penyanyi ini pernah mendirikan rumah tangga bersama Khairul Azhar Abdul Wahid dan telah dikurniakan dua cahaya mata iaitu Eva Medina, 9, dan Adam Musa, 4, namun berpisah pada tahun 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NOURUL WAHAB KONGSI DETIK CEMAS ANAK KENA SAWAN

"Baru sahaja nak ke kereta di ruang legar Pavillion KL, Raphael kena sawan. Dari bahu saya, terus ke lantai sebab bila anak kena sawan, kena terbalikkan badan dan muka ke sisi supaya mereka boleh bernafas.

"Ini yang diajar doktor," tulis penyanyi Nourul Wahab yang berhadapan dengan situasi mencemaskan apabila anak lelaki bongsunya, Raphael Deep diserang penyakit sawan ketika mereka berada di sebuah pusat beli-belah di ibu negara pada Isnin lalu.

Menceritakan kejadian itu Nourul berkata, ia berlaku di ruang legar pusat beli-belah itu sebelum dia bertindak pantas dengan meletakkan anaknya di lantai dalam posisi meniarap agar dia dapat bernafas.

Dalam pada itu, Nourul berkata, itu bukan kali pertama Raphael terkena serangan itu cuma kali ini ia berlaku di luar jangkaannya.

Kata Nourul, setiap kali Raphael demam panas suhu badannya akan meningkat naik dan akan menyebabkan sawan.

Klik untuk gambar besar

"Kalau demam dan suhu badan naik tinggi, memang akan kena sawan. Ini kali ketiga walaupun dimonitor  (pantau) sebaiknya cuma semalam tak sempat sampai rumah," ujarnya.

Dalam pada itu, Nourul berkata, kejadian itu memberinya pengajaran agar tidak mengambil mudah apabila anaknya itu mengalami demam pada masa akan datang.

Nourul juga bersyukur apabila anak kesayangannya yang berumur tiga tahun itu tidak mengalami sebarang situasi serius dan hanya ditahan selama satu malam di hospital.

"Ini sudah menjadi biasa kepada kami. Pengajarannya semalam, saya harus lebih pantas bertindak seberapa segera apabila Raphael kena demam.

"Alhamdulillah Raphael sudah baik selepas satu malam di hospital dan hanya terkena demam viral. Sekarang sudah boleh pulang ke rumah selepas ujian darahnya tidak menunjukkan apa-apa membahayakan," tuturnya.

Sementara itu, Nourul turut mengucapkan penghargaan kepada pihak pengurusan pusat beli-belah itu yang membantunya dalam situasi cemas itu.

"Terima kasih semua yang mungkin saya tak perasan yang berada di sekeliling kami melihat semalam kejadian yang merunsingkan semua orang yang lalu lalang di situ," katanya.

Nurul bernikah dengan Eric Daniel Depp yang merupakan perunding kesihatan warganegara Perancis telah mendirikan rumah tangga pada 6 Jun 2012.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYANG PEGANG SEMUA AMANAT..." - GENAP 8 BULAN ABAM PERGI, HIDAYAH AKUI KEHIDUPAN SUKAR

"10.10.2020... lapan bulan abang (Abam) pergi, yang hidup pasti akan mati, sayang (merujuk dirinya) akan menyusul kemudian abang. Sayang cuba teruskan hidup tanpa abang di sisi... sangat sukar, sangat susah dan sangat sakit nak lalui semua tapi kekuatan sayang, keluarga...

"Alhamdulillah sayang bangun untuk capai impian kita," demikianlah tulis balu kepada pelawak Abam Bocey iaitu Nor Hidayah yang mengakui perjalanan hidupnya sukar tanpa insan tersayang di sisi selepas lapan bulan pemergian suami tercinta.

Meskipun terpaksa menahan kerinduan, Hidayah yang berkongsi perkara tersebut menerusi laman Instagram itu berkata dia kuatkan diri dan cekalkan hati untuk meneruskan kehidupan bersama anak tunggal mereka iaitu Syed Uthman Hamzah Al-Juffrey.

Sementara itu, Nor Hidayah berkata dia masih memegang janji dan amanat yang ditinggalkan oleh arwah. Malah, dia turut meluahkan rasa syukur apabila impiannya untuk memiliki sebuah kedai makan tercapai hasil doa orang ramai.

Klik untuk gambar besar

"Sayang akan pegang semua amanat abang menjaga anak kita sebaik-baiknya, InsyaAllah! Sekarang sayang dah ada kedai berkat doa dari semua orang. Aku yakin pada-Mu Ya Allah, aku yakin rancangan-Mu.

"Sesungguhnya Engkau Yang Maha Berkuasa dan Yang Maha Mengetahui semuanya... Al-Fatihah buat suamiku Syed Umar Mokhtar!" ujarnya Hidayah yang berkahwin dengan Abam pada 8 Disember 2017 di Masjid Jamek Sultan Hishamuddin, Sabak Bernam dan dikurniakan seorang cahaya mata lelaki Syed Uthman Hamzah Al-Juffrey yang kini berusia setahun dua bulan.

Untuk makluman, Allahyarham Abam atau nama sebenar Syed Umar Mokhtar Syed Mohd Redzuan meninggal dunia pada 10 Februari lalu selepas dua hari mengalami demam panas.

www.myartis.com / Sumber & foto: mStar, Instagram Nor Hidayah & Abam Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI MANGSA NETIZEN LEPAS GERAM - DAFI LIHAT PADA SUDUT POSITIF, AKUI TAK MINAT MAIN POLITIK

Penyanyi Dafi mengakui status sebagai anak kepada perdana menteri, dia tidak akan terlepas daripada tempias kecaman netizen yang lantang memberi pendapat soal pentadbiran negara.

Tidak mahu campur tangan dalam urusan kerja bapanya iaitu Datuk Seri Ismail Sabri Yaakob, Dafi lebih senang tidak menjawab sebarang kata-kata negatif yang dilemparkan kepadanya di media sosial.

"Politik bukan bidang saya dan saya tidak suka bercakap tentang perkara yang saya tidak tahu. Saya tidak berani nak menjawab jika ada sebarang kecaman berkaitan pentadbiran negara kerana saya tidak mahu terlibat.

"Saya hanya melihat daripada sudut positif sahaja. Mungkin setiap kecaman itu adalah luahan mereka yang terkesan dalam keadaan sekarang ini," ujarnya yang juga meluahkan rasa bangga dengan kepimpinan bapanya tatkala negara kini berhadapan dengan masalah pandemik C0V1D.

Klik untuk gambar besar

Sementara itu, penyanyi lagu 'Bila Terasa Rindu' ini sedar ada pihak yang cuba rapat dengannya selepas bapa menyandang jawatan Perdana Menteri ke-9 sejak Ogos lalu. Namun katanya, dia memilih untuk mengecilkan kelompok kawan-kawan sekeliling terutama pada usia yang semakin meningkat.

"Saya melihat sendiri bagaimana ayah bekerja keras sebagai seorang pemimpin. Sebagai seorang anak tidak salah untuk saya rasa bangga. Saya sendiri tidak tahu adakah mampu memimpin negara pada usia seperti ayah sekarang ini.

"Betul ada orang yang cuba dekat dengan saya selepas ayah menjadi PM. Tetapi apabila usia saya semakin meningkat, saya lebih suka untuk kecilkan kelompok kawan rapat," kata Dafi atau nama sebenarnya Gadaffi Ismail Sabri, 34.

Dalam perkembangan seni Dafi berkata, dia kini di bawah pengurusan Rocketfuel Entertainment dan mempunyai perancangan untuk kembali aktif dalam dunia hiburan.

"Sebelum ini saya ada syarikat pengurusan artis sendiri dan banyak belajar pengalaman baharu. Sibuk uruskan kerjaya orang lain sehingga kerjaya sendiri sepi.

"Sekarang saya mula bernaung dengan Rocketfuel Entertainment sejak hujung tahun 2021. Jadi lebih mudah fokus pada kerjaya. Hal-hal berkaitan pengurusan ada orang lain yang akan buatkan," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANI TINGGALKAN ERA SELEPAS 5 TAHUN, INGIN BELAJAR DI KOREA

"Lima tahun yang lepas saya diberikan peluang untuk bekerja di sebuah stesen radio nombor satu negara iaitu ERA. Banyak perkara yang saya dapat sepanjang bekerja di situ. Walau bagaimanapun, saya ingin membuat pengumuman kepada semua bahawasanya saya sudah memilih untuk melebarkan sayap bagi mencuba perkara baru.

Oleh sebab itu, saya membuat keputusan untuk tidak meneruskan kontrak saya. Sedihnya, 31 Disember ini akan menjadi hari terakhir saya sebagai penyampai radio di ERA. Manakala 28 haribulan pulak akan menjadi hari terakhir saya bersama program kegemaran saya, Hallyu ERA.

"Saya harap anda semua akan terus menyokong tidak kisah apa sahaja yang dilakukan oleh saya," demikian kata penyampai radio dan pengacara Hani Fadzil yang mengejutkan ramai apabila mengumumkan berhenti dari stesen radio Malaysia, ERA.

Klik untuk gambar besar

Menurut Hani, 31 Disember ini adalah hari terakhirnya bergelar seorang deejay (DJ). Perkongsian itu dibuat menerusi Instagram TV miliknya semalam. Dalam pada itu, Hani atau nama sebenarnya  Intan Farhani Mohd Fadzil menidakkan sekiranya timbul spekulasi dirinya menamatkan khidmat disebabkan mendapat tawaran lain.

"Saya berhenti bukan kerana terima tawaran lain. Keputusan ini datang daripada diri saya sendiri. Antara salah satu sebab adalah ingin melanjutkan pelajaran di Korea di samping sedang berusaha untuk mendapatkan tajaan biasiswa.

"Ini tidak bermakna saya akan berhenti terus dalam industri hiburan. Anda semua masih akan lihat saya," jelasnya lagi yang memulakan kerjaya penyampai radio bersama stesen terbabit pada sekitar 2014 selepas dinobatkan juara Penyampai Top Malaysia ERA bersama Radin dan dia juga dikenali menerusi program Majlis di saluran Astro.

www.myartis.com / Sumber & foto: Astro Gempak & Instagram Hani Fadzil

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - BILA ARTIS BERGAYA LAKSANA 'HANTU'

Posing yang kelihatan seram ala-ala hantu 'halloween' layaknya.

Mungkin artis kita ni sekadar tunjuk bakat dan ia tiada kena mengena dengan perayaan tu. Atau mungkin mereka sedang berlakon dalam drama atau filem hantu agaknya. Heh.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


NAFI HASUT & LARANG JUMPA - ZIANA SEDIH NASIB ANAK-ANAK HIDUP TANPA AYAH DISISI

"Saya terdengar cakap orang mendakwa saya tidak membenarkan anak-anak bertemu dengan bekas suami. Itu tidak benar sama sekali. Perceraian berlaku hanyalah antara saya dan dia, anak tidak seharusnya menerima hukuman atas apa yang terjadi antara kami.

"Jujurnya, saya sering bertanyakan pada anak-anak, apakah mereka ingin bertemu dengan bapanya. Saya tak mahu mendera emosi mereka hanya kerana perasaan dendam atau amarah terhadap bekas suami. Cuma buat masa ini, anak-anak belum bersedia dan memerlukan masa untuk bertemu bapa mereka.

"Saya faham perasaan mereka dan jika satu hari nanti mereka menyuarakan hasrat mahu bertemu, saya akan mengizinkannya," kata penyanyi Ziana Zain yang menafikan bertindak kejam menghasut anak-anak supaya membenci dan menghalang bertemu dengan bapa, Armin Zaharin Ahmad Zambri seperti yang didakwa.

Kecewa dengan tuduhan yang disifatkan tidak berasas, Ziana berkata mustahil untuknya memisahkan kasih sayang seorang ayah dengan anak-anak hanya kerana berlaku perceraian antara mereka. Ziana atau nama sebenarnya, Siti Roziana Zain, 52, berkata, jauh di sudut hati, terbit rasa sedih apabila mengenangkan nasib anak-anak yang terpaksa menempuh kehidupan tanpa seorang ayah di sisi.

Klik untuk gambar besar

"Saya seorang anak yang rapat dan manja dengan ayah. Justeru, bila mengenangkan nasib anak-anak saya sendiri yang terpaksa membesar tanpa ayah, saya rasa sangat sedih. Dalam usia masih mentah, mereka perlu melalui pengalaman seperti ini.

"Namun, saya lihat mereka sangat tabah, lebih lagi anak sulung, Muhammad Aiman yang sangat bertanggungjawab membantu menjaga adik-adiknya. Doa saya semoga kami semua dilindungi dan cekal dalam menempuh pelbagai ujian yang mendatang," ujar Ziana dalam nada sebak.

Mendirikan rumah tangga pada Mei 1998, Ziana dan suami, Armin Zaharin Ahmad Zambri dikurniakan empat cahaya mata iaitu Muhammad Aiman, 21, Muhammad Ammar, 16, serta pasangan kembar Muhammad Ariel dan Siti Nur Kaseh, 11.

Konflik rumah tangga pasangan ini tercetus pada Mac 2018 apabila timbul dakwaan Armin mendera anak lelaki mereka. Ekoran kejadian itu, Ziana membuat laporan polis, selain bertindak memfailkan perceraian. Armin menamatkan kemelut yang melanda perkahwinan mereka apabila menceraikan Ziana dengan talak satu pada Julai, tahun yang sama.

www.myartis.com / Sumber & foto: Berita Harian & Instagram Ziana Zain

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA & PEMBANTU PADAM SENDIRI KEBAKARAN: "NAK PANGGIL BOMBA TAKUT TAK SEMPAT..."

"Saya terbau asap terbakar di belakang rumah... nak panggil bomba takut tak sempat makin merebak. Jadi saya dengan Bedah tadah air padam kebakaran. Cuaca panas, rumput-rumput kering terbakar sendiri, nasib baik kami sedar dan padamkan sebelum terus melarat. Thank you my Bedah superwoman," ujar pelakon Zarina Zainuddin.

Zarina yang berkongsi perkara tersebut menerusi laman Instagram miliknya itu memberitahu, cuaca panas kebelakangan ini menyebabkan kebun di laman belakang rumahnya terbakar pada Jumaat.

Menerusi video yang dimuat naik, Zarina dilihat memadam sendiri kebakaran kecil itu dengan bantuan kenalannya dikenali sebagai Bedah disebabkan risau api semakin merebak sebelum pihak bomba sempat sampai ke kediamannya yang terletak di Subang Jaya, Selangor.

Entri Zarina itu turut menarik perhatian pengikut Instagram yang kagum dengan kesungguhannya dan Bedah kerana tidak panik berhadapan situasi tersebut. Bagaimanapun, rata-rata netizen mengharapkan Zarina akan menelefon pihak bomba sekiranya kejadian sama berlaku lagi selepas ini.

Klik untuk gambar besar

"Panggil je bomba kak, nanti dia sembur bagi tanah tu basah... takut nanti dia terbakar lagi. - "Kalau jirus air sikit-sikit macam tu boleh makin menyemarakkan lagi api. - "Cuaca terlampau panas, memang akan terbakar sendiri... hati-hati ya kak," tulis netizen.

Menerusi kenyataan media yang dikeluarkan oleh Jabatan Meteorologi Malaysia (MetMalaysia) minggu lalu, cuaca panas akan berlanjutan sehingga April ini.

Menurut MetMalaysia ia merupakan satu fenomena biasa sepanjang tempoh Februari hingga April setiap tahun. Fasa akhir Monsun Timur Laut dengan taburan hujan yang agak rendah menjadi penyebab kepada berlakunya cuaca panas seperti yang dialami sekarang.

www.myartis.com / Sumber & foto: mStar & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS 'KAYANGAN', KINI 'BERTAHANLAH' - DRAMA BAND RANCANG LANCAR ALBUM PKP 1 JUN

Jika sebelum ini Drama Band melancarkan lagu sindiran untuk 'Kluster Kayangan' pada April lalu, terkini kumpulan tersebut tampil pula dengan single terbaharu berjudul 'Bertahanlah' yang ditujukan kepada barisan hadapan (frontliners).

Menurut vokalis Drama Band iaitu Aepul Roza, mereka mengambil risiko untuk mengeluarkan lagu dalam masa yang singkat kerana menyedari dalam berkarya tidak perlu had atau halangan: "Kali ini kami tampil dengan lagu untuk memberi semangat kepada para barisan hadapan kita yang bekerja keras untuk memerangi wabak Covid-19 sehingga ke hari ini.

Alhamdulillah, di tempoh penuh cabaran ini, kami dapat hasilkan beberapa buah lagu dan tidak ambil masa yang lama untuk lancarkan semua karya kami. Kami rela mengambil risiko ini kerana sejak akhir-akhir ini kami sedar, dalam berkarya sebenarnya jangan diletakkan halangan. Kita tak pernah pasti esok akan tiba, jadi lakukan saja hari ini," katanya.

Lagu untuk 'kluster kayangan' berjudul 'Kayangan' yang dimuatnaik di saluran YouTube pada 14 April lalukini mendapat lebih 500,000 tontonan. Selepas berjaya mencecah setengah juta tontonan, Drama Band terus melancarkan lagu 'Bertahanlah' yangmemberi semangat kepada barisan hadapan pada Ahad.

Dalam pada itu, Aepul memberitahu lagu ciptaan Argo dan AG Coco tersebut merupakan salah satu single yang akan dimuatnaik dalam mini album bertajuk PKP yang dijangka akan dilancarkan pada 1 Jun depan.

Kata Aepul, mini album itu merupakan salah satu usaha atau inisiatif mereka untuk mencari pendapatan sampingan dalam tempoh Perintah Kawalan Pergerakan (PKP) yang bermula sejak 18 Mac lalu: "Kami memang ada niat untuk buat lagu beri semangat kepada barisan hadapan kita. Insya-Allah pada 1 Jun depan kami akan lancarkan mini album bertajuk PKP yang merangkumi lima buah lagu.

"Semua lagu itu ditulis dalam musim PKP ini. Memandangkan dalam tempoh yang sukar ini show pun tak ada, jadi kami ambil keputusan untuk keluarkan CD untuk dijual. Kiranya ini salah satu alternatif kami untuk mencari pendapatan sampingan dalam tempoh PKP," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ANAK NOURUL WAHAB & AJAI PEROLEH 9A DALAM SPM

Anak perempuan Nourul Wahab bersama bekas suaminya komposer Ajai iaitu Ayu Nazirah telah berjaya mendapat keputusan yang sangat cemerlang dalam peperiksaan SPM yang diumumkan semalam.

Menerusi Instagram Nourul dan Ajai, anak daranya itu memperoleh 9A dalam semua subjek termasuk 2A+ untuk subjek bahasa Inggeris dan Matematik. Nourul dan Ajai melahirkan rasa bangga dan gembiranya di atas pencapaian cemerlang anaknya itu.

"Ayu, mama is so proud of you. This is the beginning. You have a lot more in front of you. Be wise not only in your education but in your life - as a human being - as a daughter, as a girl and a teenager.

"Maturity is not in your result of your exams; either the way you dress or behind your make up. It's how's you talk, how you speak to others and how you behave.

"Politeness and being honest are the best policy in life. What's is in the heart that's count. Not what you have, either the branded items that you own.

"Above it all, I'm glad Allah heard my prayes for you to be succeed again in your SPM. I'm sorry I am 7 hours far from and behind you. But then again, I'm so happy with your achievements.

"All the pain of labour , and all has gone. You are my pride, my happiness and my everything. I love you my daughter @ayu_ace . I pray for you everyday and forever for my daughter to be happy and always be safe from harm. May Allah bless you always," ujar Nourul Wahab.

"YND Ayu Nazirah Binti Mohd Faizal.. (power power) Ayu syukur Alhamdulillah.. Hard works leads to major success. Alhamdullillah well done sayang...," kata Ajai pula di laman IGnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DISOAL TENTANG ZIANA, AIR MATA AZWAN ALI GUGUR: "MINTA MAAF PAK ZAIN, CIK ROBIAH..."

Semua sedia maklum mengenai pengacara sensasi, Azwan Ali yang pernah menaruh perasaan terhadap penyanyi dan pelakon Ziana Zain suatu ketika dahulu namun cintanya bertepuk sebelah tangan.

Menerusi program Lagu Cinta Kita musim ke-2 (LCK2) yang berlangsung malam semalam, Azwan telah ditanya oleh penyanyi dan pelakon Elly Mazlein sama ada adakah mungkin Ziana boleh menjadi teman wanitanya.

Bagaimanapun, Azwan tiba-tiba sebak dan tidak dapat menahan air mata apabila bercakap mengenai hubungan istimewanya dengan pelakon filem Maria Mariana itu.

Azwan atau lebih dikenali sebagai Diva AA dalam keadaan teresak-esak turut memohon maaf kepada ibu bapa Ziana kerana sudah lama mereka tidak bertemu antara satu sama lain.

Klik untuk gambar besar

"Saya kenal Ziana dah lama. Jangan judge (hakimi) kami dan saya menghormati Ziana sebagai seorang kawan yang begitu lama saya kenal. Saya minta maaf kepada Pak Zain dan Cik Robiah. Lama saya tak jumpa," katanya.

Dalam pada itu, Ziana yang dijemput sebagai tetamu undangan menerusi program itu semalam mengatakan orang lain tidak kenal Azwan sebagaimana dia mengenali pengacara sensasi itu dan mereka tetap bersahabat baik.

"Orang kalau tak kenal diknon (panggilan manja buat Azwan), mereka tak kenal. Walaupun orang gosipkan saya dengan diknon macam-macam tetapi hubungan saya dengan dia, kita sahabat.

"Walaupun bertahun saya tak jumpa dia, saya selalu telefon dan bertanya khabar. Sahabat dan kawan itu adalah dua pengertian yang berbeza," ujarnya.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUJI PEMINAT WANITA KETIKA IG LIVE CANTIK - RAMAI CAIR DENGAN REMY ISHAK

Pelakon Remy Ishak pada Kahmis lalu telah membuat siaran langsung melalui Instagram (IG Live) bersama beberapa orang peminat yang memenangi pertandingan produk Origina. Namun apa yang menarik perhatian, Remy telah memuji kecantikan seorang peminat ketika IG Live.

Menerusi perkongsian video yang menggunakan akaun bernama @hotcaramelatte, Remy tidak henti memuji senyuman dan wajah peminat wanitanya itu. Dek kerana itu, nama pelakon drama 'Bukan Gadis Biasa' ini menjadi trending di laman Twitter.

"Lighting (pencahayaan) itu membuatkan muka awak nampak cantik, ke awak memang cantik? Manis senyuman awak. Senyuman awak memang cantik. Cakap dekat abah dan mak awak, saya hargai keindahan, awak senyum cantik, muka cantik, syukur Alhamdulillah ibu dan ayah memiliki anak yang cantik," kata Remy.

Klik untuk gambar besar

Video tersebut kini mendapat lebih 284,000 tontonan, lebih 13,000 retweet dan 24,000 tanda suka. Rata-rata netizen turut teruja melihat video tersebut dan memuji cara Remy atau nama sebenarnya Mohammad Zalimei Ishak, 38, melayan peminat wanitanya.

Malah ada segelintir netizen menganggap kisah peminat wanita itu boleh dijadikan novel berjudul Suamiku Remy Ishak yang mengisahkan tentang pertemuan mereka: "Remy Ishak adalah lelaki idaman la. Tengok senyuman manis dia, jambang yang kemas, his curly hair, mata yang bersinar, kulit gelap yang bersih menyebabkan saya jatuh hati.

"Sis, awak punya cerita dah boleh buat novel ini. Seorang wanita cantik bertemu dengan pelakon terkenal secara talian dan mereka akhirnya jatuh cinta. Sudah tentu ada banyak rintangan. Tajuk novel? Suamiku Remy Ishak. - "Remy Ishak dah lama kacak, cute, macho dan semuanya la. Tapi semalam dia memang bertambah-tambah cute dan kacak," komen beberapa netizen.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS UMRAH - NEELOFA RANCANG TUNAI HAJI PULA

Selepas menunaikan umrah bersama keluarga Mac tahun lalu, kini pelakon dan pengacara, Noor Neelofa bakal menjejakkan kaki sekali lagi di Tanah Suci apabila dia merancang mengerjakan haji pula tahun ini bersama keluarganya.

Khabar gembira tersebut dikongsikan oleh Neelofa menerusi laman Instagram miliknya dengan memuatnaik sebuah video berserta kapsyen.

Dalam video itu, Neelofa bersama ibunya, Noor Kartini Noor Mohamed sedang melakukan proses pendaftaran haji.

"Terima kasih mama. Kita merancang dan Allah juga turut sama. Pastinya perancangan Allah itu adalah yang terbaik. Insya-Allah kalau ada rezeki kita akan mengerjakan haji pada tahun ini," tulisnya.

Alhamdulillah... tahniah kami ucapkan dan semoga segala perancangan Neelofa berjalan lancar dan dipermudahkan segala urusan.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LELAKI MUDA TERTARIK KERANA SIKAP WANITA KAMPUNG & 'MAK-MAK' - SITI NORDIANA NAFI

Penyanyi dan pelakon Siti Nordiana atau Nana, 36, sering dikaitkan dengan beberapa selebriti lelaki lebih muda yang dikata 'rapat' dan mesra dengannya seperti Khai Bahar, Fikry Ibrahim dan Syafiq Farhain.

Keakraban mereka jelas kelihatan apabila pernah bekerjasama dalam lagu dan drama serta ada kala dilihat saling berbalas komen di media sosial masing-masing.

Dek kerana itu, Nana dikatakan mudah menjadi tarikan lelaki muda kerana sikap wanita kampung dan 'mak mak' dimilikinya. Bagaimanapun, Nana menafikan semua itu.

Nana ketika dihubungi berkata, dia hanya menjalinkan hubungan baik dengan semua orang dan hubungan baik mereka yang nampak rapat dan mesra itu sekadar rakan satu bidang kerjaya berikutan mudah berkongsi pandangan terhadap industri seni.hanya menjalinkan hubungan baik dengan semua orang.

Klik untuk gambar besar

"Dari faktor usia, memang saya berusia daripada mereka. Status pula, saya pun seorang ibu, jadi wajarlah ada sifat 'mak mak' itu. Malah, saya juga memang berasal dari kampung, termasuk pernah mendapat gelaran 'penyanyi kampung'. Tapi, taklah sampai saya mampu jadi tarikan lelaki muda.

"Pada saya, kami semua bersahabat. Tak salah pun jalinkan hubungan baik dan mesra dengan ramai orang. Saya sendiri sudah ada pengalaman ketika nama berada di puncak, kemudian jatuh dan sekarang mendapat sokongan peminat semula.

"Jadi, dengan pengalaman ini saya sedia berkongsi dengan sesiapa saja selebriti tidak kira lelaki atau wanita jika mereka mahukan pandangan. Bagi saya, wajar bersahabat untuk berkongsi kebaikan," katanya.

Nana berkata jika dia rapat dengan mana-mana rakan artis, tidak pernah terfikir untuk menumpang populariti mereka. Malah, tidak mempunyai niat untuk mencari jodoh apabila bersikap baik dengan selebriti lelaki muda.

"Apabila saya baik, rapat dan mesra dengan selebriti lain, tak pernah terlintas di fikiran pun nak menumpang populariti mereka. Pada saya, peminat atau orang ramai berhak menyokong dan memilih selebriti yang diminati.

"Malah, sikap baik saya pada selebriti lelaki muda ini bukan berbaur peribadi atau nak mencari jodoh. Untuk saya, cukup sekadar saling menyokong sebagai rakan sesama selebriti. Lagipun jodoh itu rahsia Allah," tuturnya.

www.myartis.com / Sumber & foto: Harian Metro & Instagram Siti Nordiana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANGGAP SAHABAT TAPI BATANG HIDUNG PUN TAK NAMPAK..." - ZULIN AZIZ

Jika sebelum ini berkongsi perkembangan dirinya yang sedang berada di Hospital untuk menjalani pembedahan membuang batu karang di hempedu, pengacara dan pelawak popular, Zulin Aziz kini memberitahu dia dijadualkan untuk masuk ke bilik pembedahan pada jam 9.00 pagi tadi. Perkara itu dikongsi menerusi entri di akaun Instagram miliknya buat tatapan umum.

"Assalamualaikum selamat pagi, dah bangun mandi, subuh, ambil gas, kejap lagi jam 9.00 pagi nak masuk bilik bedah. Tak pernah, jadi takutnya Allah saja tahu, doa tak berhenti, minta semua doakan..keluarga, sahabat dan anda semua mendoakan, Masya-Allah terima kasih," tulisnya sebagai kapsyen.

Dalam pada itu, Zulin turut mendedahkan ada teman rapat yang tidak melawat mahupun mengambil tahu tentang keadaan terkini dirinya: "Ada juga yang ku anggap sahabat tapi batang hidung pun tak nampak, ambil tahu pun tidak, bila minta tolong kita baru nak muncul, kecewa rasa, all the best for your career, semoga bahagia".

Klik untuk gambar besar

Difahamkan, Zulin sedang menghidap penyakit berkaitan batu hempedu berdasarkan hashtag dalam perkongsiannya sebelum ini. Perkongsian itu mendapat pelbagai respon dari para pengikut termasuklah rakan selebriti. Rata-rata mereka mendoakan agar Zulin cepat sembuh dan dipermudahkan segala urusan.

"Semoga dipermudahkan," tulis Datuk Seri Siti Nurhaliza." - "Semoga dipermudahkan Zulin, Insya-Allah semua baik-baik je, be strong tau," tulis Shiha Zikir." - "Semoga dipermudahkan semuanya kakak," tulis Puteri Aishah

www.myartis.com / Sumber & foto: Astro Gempak & Instagram Zuli Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI TABLIGH - FAIZAL ISMAIL BERSYUKUR DAPAT JAWAPAN DARI ALLAH

"Dalam masa 3 hari tu, saya seolah-olah dapat jawapan daripada Allah SWT. Sebenarnya apa yang kedudukan saya sebagai hambaNya. Saya rasa saya dah jauh daripada Dia, jauh sangat-sangat dan keduniaan yang saya kejar terlampau sangat.

"Saya telah tinggalkan semua yang patut saya buat sebagai Hamba Allah SWT'," demikianlah kata bekas penyampai radio, Faizal Ismail atau lebih dikenali sebagai FBI yang sesal dengan kehidupan yang lalu dan  bersyukur kerana mendapat jawapan dari Allah selepas menyertai tabligh.

Berkongsi cerita, Faizal mendedahkan sebelum ini dia pernah mengalami kemurungan dan gangguan tidur yang agak lama. Bingung dengan apa yang berlaku, Faizal cuba mencari jawapan dan penyelesaian sehingga bertemu dengan seorang ustaz.

"Pada mulanya saya mendapat gangguan tidur yang agak lama. Saya jadi resah gelisah dan boleh dikatakan kemurungan. Saya tak percaya saya berada dalam keadaan depression sedangkan saya rasa saya seorang yang ceria.

"Untuk mencari solusi ini, saya cuba rujuk pada seorang ustaz dan dia beritahu ia salah satu ujian dariNya kerana Dia hendak beri saya sesuatu. Saya berguru dengan ustaz tersebut akhirnya saya bertemu jawapan dan kemudian saya membuat keputusan untuk menyertai tabligh," kongsi Faizal yang berkongsi kisahnya itu menerusi segmen Kisah Inspirasi oleh Zayan bersama penyampai radio Mawi dan Anas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


32 TAHUN MENUNGGU - DATUK ROSYAM NOR AKHIRNYA DAPAT CUCU 'HERO'

“Alhamdulillah, lama sangat tunggu. Terima kasih Allah kerana kurnianMu. Hasil perkahwinan aku, dikurniakan lima anak perempuan, Alhamdulillah.

“Hasil perkahwinan anak sulung, Arniesha Azureen dikurniakan tiga cucu perempuan. Alhamdulillah. Proses panjang selama 32 tahun tunggu sang hero.

“Semalam anak aku Anis selamat melahirkan cucu lelaki! Yeay! Apa nama nak letak ni?,” kongsi pelakon Datuk Rosyam Nor,  meluahkan rasa gembira dengan kelahiran cucu keempat dari anak perempuannya yang kedua, Nur Anis.

Untuk info, bayi lelaki seberat 2.81 kilogram itu selamat dilahirkan di Hospital Wanita dan Kanak-Kanak Andorra, Seri Kembangan Selangor pada petang Isnin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANNA JUMPA IBU BEBERAPA KALI TETAPI BELUM AYAH" - DINI SCHATZMANN

"Selepas beberapa bulan mengenali Janna dan personaliti dia secara serius, saya tiada masalah dan selesa saja untuk berkongsi mengenai kisah cinta kami kepada umum. Setakat ini Janna sudah berjumpa dengan ibu saya beberapa kali tetapi belum berjumpa dengan ayah lagi. Insyaallah, satu hari nanti. Mengenai rancangan untuk bertunang itu rasanya masih terlalu awal untuk kami kongsikan.

"Tapi kalau ada berita baik Insyaallah, akan kami kongsikan," jelas pelakon baru berdarah kacukan, Dini Azan Schatzmann yang mendedahkan sudah beberapa kali membawa pelakon Janna Nick berjumpa dengan ibunya dan turut berkata dia belum lagi memikirkan untuk mengikat tali pertunangan dalam masa terdekat.

Janna sebelum ini memberitahu hubungannya dengan Dini mula serius sejak Jun lalu. Ramai peminat teruja apabila Janna mengakui dia kini sedang hangat bercinta dengan Dini. Dalam pada itu, Dini berkata dia tertarik dengan sikap Janna yang penyayang, lembut dan baik hati. Malah, Dini mengagumi Janna dimana pada usia muda sudah menjaga keluarga serta memikul tanggungjawab besar itu dengan baik.

"Pertama kali jumpa Janna pada Julai tahun lalu semasa shooting drama bersama. Ketika itu saya sudah tertarik dengan karakter Janna, personaliti dan cara dia bekerja. Apa yang peminat lihat sebenarnya personaliti Janna sangat-sangat berbeza dengan diri sebenar dia. Janna yang saya kenal sangat-sangat caring, lembut dan baik," katanya.

Klik untuk gambar besar

www.myartis.com / Sumber & foto: mStar, Instagram Dini Schatzmann & Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 FOTO: "SIBUK 'BERPERANG' SAMPAI LUPA BIRTHDAY ANAK" - ELLY MAZLEIN

Selamat menimang cahaya mata pada 9 Mac tahun lalu (2016), kini usia cahaya mata Elly Mazlein, Putri Sara Sefhia genap satu tahun.

Bagi meraikan anak hasil perkahwinan dengan pengarah Azmi Hatta, sebuah majlis sambutan hari lahir telah diadakan petang semalam oleh Elly.

Sekali lagi dan seperti biasa masih tidak kelihatan kelibat bekas suami Elly. Terkilan dengan sikap Azmi, Elly menganggap beliau sengaja melepaskan tanggungjawabnya sebagai seorang bapa.

Klik untuk gambar besar

"Saya anggap dia pergi 'berperang' sahaja. Sibuk sangat sampai tiada masa hendak tanya soal anak. Sefhia sudah setahun usianya namun bukan sahaja hadiah, ucapan pun tidak ada. Sefhia tidak pernah dapat sehelai baju pun daripada bapanya. Mungkin dia rasa RM1,500 itu cukup.

"Tapi dia sepatutnya datang jumpa anak, itu tanggungjawab sebagai bapa. Mungkin dia sudah lupa anaknya kini setahun. Saya sengaja tak menjemput dia ke majlis sebab ada atau tidak, sama sahaja. Patutnya sebagai bapa dia tahu, takkan kena ingatkan," katanya.

Terdahulu, Azmi tidak menghadirkan diri ke majlis aqiqah Sefhia yang diadakan awal Febuari lalu walaupun sudah dijemput. Disebabkan itu segala urusan dan persiapan majlis tersebut diuruskan Elly sendirian. Mungkin juga Elly sudah serik dengan kejadian itu dan membuat keputusan untuk tidak menjemput bekas suaminya lagi ke majlis hari jadi.

Sumber: Utusan

Foto: @fem.elly

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JULAI DEPAN - SHAKILLA KHORIRI & FIZI (SURIA FM) BERTUNANG

Pelakon Shakilla Khoriri, 28, yang enggan menjaja kisah cintanya di media sosial bagi mengelak berlakunya fitnah itu memaklumkan bahawa beliau dan pasangannya, penyampai radio Suria FM, Fizi Ali merancang untuk bertunang Julai depan selepas empat tahun bercinta.

Menurut Shakilla, keputusan untuk bertunang dibuat selepas Fizi menghantar rombongan merisik pada awal Februari lalu.

"Ramai yang ingat saya akan kahwin Julai ini, tapi sebenarnya kami masih belum bertunang pun.

Klik untuk gambar besar

"Ikut perancangan, selepas tiga atau empat bulan bertunang barulah kami akan berkahwin. Maknanya sekitar November atau Disember depan. Tapi insyaAllah dalam tahun ini juga," katanya.

Bercerita mengenai hubungannya dengan Fizi, Shakilla berkata dia memilih untuk tidak menghebohkan kisah cinta mereka secara terbuka khususnya di media sosial.

Jelas Shakilla, dia lebih berhati-hati berkongsi gambar mereka bersama bagi mengelak timbulnya fitnah selagi belum sah menjadi pasangan suami isteri.

"Saya tak suka jaja kisah cinta, saya tak mahu orang muak tengok gambar kami bersama sedangkan belum ada ikatan yang sah.

"Dalam ramai pengikut Instagram saya, pasti ada yang tak suka saya jaja hubungan cinta. Jadi lebih baik saya elak daripada timbulnya prasangka buruk," jelasnya.

Fizi atau nama sebenarnya Muhd Hafizudin Alimudin, 28, mula berkhidmat di Suria FM pada Julai tahun lalu dan bergandingan bersama Zulin Aziz serta Halim Othman menerusi segmen Ceria Pagi Suria. Fizi sebelum itu adalah penyampai di Ultra FM selama dua tahun sebelum stesen itu ditutup pada 2015.

Sumber: mStar

Foto: Shakilla Khoriri IG & Fizi Ali IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - MUSTAPHA KAMAL DIANUGERAHKAN GELARAN 'DATUK PADUKA'

"Salam... Kejayaan seorang suami adalah kerana sokongan dorongan dan dokongan seorang isteri.. Tiga suku kekuatan yang ada dalam diri dan dijiwa suami adalah kerana isteri.. Peranan isteri paling penting utk kejayaan suami dan keluarga... Berkat kesabaran dan kesungguhan usaha, InsyaAllah... dia maha penyayang. *Abg Mus sedang mencari kejayaan itu dunia akhirat* PERMUDAHKANLAH YA ALLAH JANGAN PERSULITKAN SUDAHI DENGAN KEBAIKAN. Aamiinn..........

"Merafak sembah setinggi-setinggi tahniah kepada kebawah Duli Yang Maha Mulia Sultan Kelantan Sultan Muhammad V sempena Perayaan Ulang Tahun Hari Keputeraan Rasmi. Patik dan seluruh rakyat jelata mendoakan semoga Allah SWT mengurniakan kesihatan yang baik kepada Tuanku dan sentiasa berada dalam lindungan Allah SWT serta bahagia dunia dan akhirat. #MenjunjungKaseh #Alhamdulillah," tulis pelakon Mustapha Kamal menerusi laman Facebook miliknya.

Jika dahulu kita sering saksikan Mustapha berlakon sebagai individu berpangkat Datuk, namun kini ia semua menjadi kenyataan apabila dia dianugerahkan darjat kebesaran Ahli Setia Mahkota Kelantan (Al-Ibrahimi V) membawa gelaran Datuk Paduka. Penganugerahan tersebut diberi bersempena Hari Keputeraan Rasmi Sultan Kelantan, Sultan Muhammad V, kelmarin.

Sementara itu, di media sosial kebanyakan netizen termasuk rakan artis seakan meraikan penganugerahan tersebut. Rata-rata mereka mengucapkan tahniah atas kejayaan tersebut. Tidak kurang juga yang berjenaka mengenai 'Megah Holdings' yang sebati dengan pelakon tersebut susulan pembawaan watak-watak korporat dalam dramanya sebelum ini.

Klik untuk gambar besar

www.myartis.com / Sumber: Media Hiburan & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - ZUL ARIFFIN 'BERSILAT'

"Silat practice," demikian beritahu Zul Ariffin dalam laman facebooknya!

Namun tidak diketahui di mana dan untuk tujuan apa latihan silat tersebut diadakan. Mungkin sekadar untuk bergambar, latihan peribadi atau mungkin untuk persediaannya dalam lakonan drama atau filem akan datang.

Yang pasti, ada sesuatu yang mahu Zul kongsikan pada peminatnya mengenai gambar ini. Tambah-tambah apabila isu 'putus cinta' dengan Abby Abadi menjadi perbualan hangat di media massa mahupun secara online.

"Awas... jangan rapat".!! - klik untuk imej besar

Zul sempat kontrol macho ketika buka langkah...


10 GAMBAR - BILA NABILA HUDA JADI SALOMA

Aksi Nabila Huda yang membawakan watak Biduanita Negara, Puan Sri Saloma dalam drama biopik yang mengangkat nama isteri Tan Sri P. Ramlee itu sendiri. Ia diarahkan oleh anak saudara kepada Saloma iaitu Melissa Saila.

Difahamkan, penggambaran drama ini dilakukan di Pulau Pinang. Selain Abil, Sazzy Falak juga telah diberi kepercayaan untuk menjayakan watak kakak Saloma iaitu Mariani Ismail yang merupakan ibu kepada Melissa.


BAKAL TUNAI UMRAH - MARK ADAM BERDOA DIKURNIA ZURIAT

"Alhamdulillah... Saya terima panggilan untuk menunaikan umrah, sebulan lalu. Risau tidak dapat membuat persiapan dalam tempoh singkat, namun, isteri meyakinkan saya. Peluang begini tidak datang berkali-kali.

"Jadi, kami enggan melepaskannya. Biarpun terpaksa menolak beberapa tawaran atau 'job', rezeki datang mencurah-curah hingga pertengahan tahun depan," penyanyi dan pelawak popular, Mark Adam apabila impiannya yang sudah lama disimpan iaitu menjejakkan kaki di bumi Anbia bakal tertunai.

Berkongsi berita gembira, Mark bakal menunaikan umrah bersama isteri, Ezan Marzan Echivarre dan dua sahabat baiknya, Shuib Sepah dan Siti Sarah, tidak lama lagi.

Mark yang akan berangkat menunaikan umrah bersama isterinya hari ini (14 November 2018) itu berkata, niat asalnya membawa ibu bapa mentua. Namun, ia tidak dapat dilaksanakan berikutan keadaan fizikal yang tidak berdaya.

Klik untuk gambar besar

"Jadi, saya pergi dulu... Mungkin pada masa depan, saya boleh membawa mereka," ujar Mark atau nama penuhnya Fikri Mark Adam Abdullah yang berharap beroleh hidayah dan menjadi umat Islam yang lebih baik selepas menjejakkan kaki di Makkah.

Belum dikurniakan zuriat selepas 15 tahun berkahwin, Mark turut berniat berdoa dikurniakan cahaya mata apabila berada di Tanah Suci.

"Selain berdoa kepada Allah supaya menjadi lebih baik, saya meminta doa kepada semua yang berada di sekeliling. Saya dan Ezan berharap dikurniakan cahaya mata... Doakan supaya ibadat kami berjalan lancar," tuturnya.

www.myartis.com / Sumber & foto: Berita Harian & Instagram Ezan Marzan Echivarre

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIUBATI & 'DISENTUH' USTAZ HARUN DIN - PENGIKUT NEELOFA BERBALAH

"syukur ya Allah syukur ya rabb di atas silaturahim yang Engkau kurniakan kepada kami dgn keluarga Ustaz Harun Din yg sentiasa menasihati, membimbing dan menegur kami sekeluarga. Semoga Allah swt panjangkan usia Ustaz Harun Din dan berikan kesihatan yang walafiat," demikian kata Noor Neelofa sebaik selesai berubat dengan Ustaz Harun Din.

Bagaimanapun, video yang dimuatnaik oleh Neelofa di laman IGnya itu mendapat respon pelbagai daripada pengikutnya. Ada yang kata ia boleh menimbulkan fitnah lantaran disentuh oleh Ustaz Harun Din dan ada juga yang mendakwa rawatan tersebut sebagai palsu.

"Kepada yang was2 tu atau tak pasti just keep quiet. dont spread negativity but keep it to urself instead.. and betul juga dah dia dah post benda camni memang boleh menimbulkan fitnah etc.. Wallahualam!" komen salah seorang pengikut tersebut.

Namun begitu, ramai juga yang mempertahan Neelofa dengan mengingatkan agar tidak berfikiran negatif kerana ia hanya rawatan semata-mata.

"Ada ke rawatan ustaz tu dikata timbul fitnah. Xde benda pown yg nak difitnahkan. Diri sendiri nye mulut yg kena belajar jgn fitnah org tanpa usul periksa," ujar yang lain pula.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Sumber & foto: Neelofa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


IQBAL NAFI TERLIBAT SINDIKET PENGUBAHAN WANG HARAM, PERNIAGAAN TRADING CRYPTO

"Ini fitnah," kata usahawan dan penyanyi baharu, Iqbal Zulkefli yang tampil menafikan dakwaan terlibat dengan sindiket pengubahan wang haram (money laundering).

"Jangan kerana kerja keras saya tidak dipapar di media sosial, kalian memfitnah saya begini. Apa kalian tahu bagaimana saya berjuang? Mencari rezeki, sesekali saya tidak akan terlibat dalam sesuatu yang tidak halal. Atau jika ada, buktikan pada saya," tegasnya lagi.

Jelas Iqbal, segala aset yang dimilikinya hasil daripada kerja keras dan rezeki halal yang mungkin tidak dipertontonkan kepada khalayak ramai di media sosial. Malah, Iqbal juga menafikan dirinya terlibat dalam perniagaan trading crypto.

"Saya tidak pernah terlibat dalam bisnes trading crypto. Hanya bisnes jual beli secara cash sahaja setakat ini," jelasnya yang kini berada di Indonesia.

Klik untuk gambar besar

Dalam sesi soal jawab saya, Iqbal mengambil peluang menjawab beberapa soalan lain yang diajukan kepadanya mengenai kehidupan peribadi.

Kongsi Iqbal, dia kini memiliki tiga buah kereta memandangkan bukan seorang penggemar dunia permotoran. Iqbal juga memberitahu dia masih menginap di sebuah hotel mewah di Indonesia berharga RM800 sehari.

"Kalau mahu beli cuma satu atau dua sahaja lagi. Mercedez Sprinter dan Bentley Bentayga. Saya terpaksa tinggal di hotel supaya dapat kemas setiap hari dan lebih selamat," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - DR SHEIKH MUSZAPHAR DI KELANTAN

Gambar-gambar Dr Sheikh Muszaphar di Kelantan pada 25 hingga 26 November lalu untuk program mengumpul dana membina hospital di Palestin.

Untuk info, beliau sebagai Ketua Jawatankuasa Pengumpulan Dana Hospital Palestin kelolaan Majlis Perundingan Pertubuhan Islam Malaysia (MAPIM) perlu mengumpulkan RM100,000 yang diperlukan bagi membina hospital 10 tingkat itu.

Klik untuk imej besar...


ZARINA PERTAHANKAN USTAZ EBIT LEW: "JANGAN KECAM USTAZ FAVOURITE AKU"

Nama Ustaz Ebit Lew sejak beberapa hari lalu terpalit dengan pelbagai tuduhan dan kecaman daripada segelintir pihak yang tidak senang melihat dia melakukan kerja amal dan membantu sebuah keluarga miskin baru-baru ini. Agak sedih apabila tuduhan itu ada yang dibuat oleh golongan agamawan sendiri.

Tidak berpuas hati dengan mereka yang hanya tahu mengkritik dan mengecam Ebit Lew, pelakon Zarina Anjoulie tampil mempertahankan pendakwah bebas itu. Dia menempelak golongan yang menganggap segala usaha Ebit Lew menghulurkan sumbangan sebagai satu perbuatan yang riak.

Menurut Zarina, Ebit Lew telah banyak memberikan inspirasi buat dirinya melakukan kebaikan dari segi tingkah laku sehinggalah aktiviti kebajikan. Malah, Zarina juga kagum dengan pendekatan Ebit Lew yang dianggap amat lemah lembut dan sangat menghormati masyarakat tidak kira bangsa atau agama.

Klik untuk gambar besar

Segala amal kebajikan yang dimuat naik oleh Ebit Lew bukanlah bermaksud dia sengaja ingin menunjuk-nunjuk ataupun riak tetapi sebagai bukti segala dana yang disumbangkan telah disalurkan kepada mereka yang memerlukan.

Terdahulu, Sedar banyak pihak yang salah faham, Ebit Lew menerusi laman Facebooknya mencoretkan ucapan maaf kepada semua pihak dan berniat untuk menyakitkan hati sesiapa. Pada masa yang sama, mengingatkan dia hanya seorang mualaf yang sedang belajar mendalami agama Islam dan bukannya Ustaz.

Luahan menyentuh hati itu mendapat pelbagai reaksi daripada netizen yang sentiasa mendoakan agar Ebit Lew tidak berputus asa dengan segala kritikan yang dilemparkan dan terus membantu golongan yang memerlukan.

www.myartis.com / Sumber & foto: Beautifulnara & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JACLYN VICTOR SELAMAT KAHWINI BINTANG R&B DI PHILADELPHIA USA

Teka-teki mengenai rahsia besar (kejutan) yang bakal didedahkan oleh penyanyi Jaclyn Victor, 37, akhirnya terjawab. Jaclyn kini sah menjadi isteri kepada Shawn Rivera, 40, anggota kumpulan R&B dari Amerika Syarikat, Az Yet.

Artikel terdahulu:

JACLYN BEKERJASAMA DENGAN PENERBIT ALBUM THE BLACK EYES PEAS

Untuk info, pemuda tersebut berasal dari Puerto Rico dan menetap di Amerika Syarikat dan mereka berkenalan pada Januari tahun lalu semasa terlibat dalam program muzik.

Klik gambar untuk size besar

Difahamkan, perkahwinan yang berlangsung secara rahsia daripada media itu telah berlangsung di sebuah gereja di Philadelphia, Amerika Syarikat. Majlis itu diadakan pada 17 Julai lalu dan ia hanya dihadiri oleh keluarga terdekat kedua-dua belah pihak.

Bagaimanapun, menurut Jaclyn, dia tidak berniat untuk menyembunyikan perkahwinannya itu. Berita tersebut tidak diberitahu pada media sebelum ini kerana menghormati perminataan keluarga yang tidak mahu ia dihebohkannya.

Terdahulu sebelum Jaclyn berkahwin, dia telah pergi ke Los Angeles dari 5 hingga 13 Julai lalu dalam rangka mempromosikan single terbaharunya berjudul 'Remedy' dan berpeluang bekerjasama dengan penerbit album The Black Eyes Peas.

Tahniah diucapkan pada Jaclyn!

Artis Malaysia pertama berjabat tangan dengan Obama?

VIDEO : Jaclyn & suaminya ketika berduet utk OST filem Ribbit

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


USAHAWAN KOSMETIK DITAHAN SELUDUP DADAH RM5 JUTA - SAFIEY & ALHA NAFI TERLIBAT

Baru-baru ini, ada berita dimana penahanan seorang usahawan kosmetik yang disyaki terbabit sindiket penyeludupan dadah methamphetamine. Susulan kes tersebut, ada beberapa nama selebriti dan personaliti turut terkesan.

Antara yang dipetik netizen adalah nama Datuk Aliff Syukri, Dato Seri Vida, Alha Alfa malah Safiey Ilias. Menerusi satu posting di Instagramnya, Safiey menafikan dakwaan berkenaan dan membuat penjelasan.

"Bukan kereta Mustang ratu lah yang kene sita sebab jual dadah tu. Korang ni lah, asyik mustang kene sita je ratu kena. Hari tu ratu dituduh scammer sebab kete mustang ratu kena sita. Padahal bukan kete ratu, ni kes lain pulak. Apa salah syinta," katanya.

Klik untuk gambar besar

Dalam masa sama, Alha turut tampil menafikan: "Allahuakhbar agak-agaklah, huru hara saya dibuatnya. Jangan la senang-senang nak fitnah macam ni. Kesianlah mak ayah saya, adik beradik saya.

"Jangan lah nak call atau WhatsApp saya sampai macam ni sekali. Bukan saya, saya sedang seronok-seronok balik kerja dan ada kat rumah. Tolong jangan telefon dan sebagainya. Rimas saya," jelasnya.

Untuk makluman, Selasa lalu, polis telah menahan lima rakan sejenayah termasuk seorang usahawan kosmetik selepas disyaki terbabit dengan sindiket penyeludupan dadah methamphetamine rentas negara dalam dua serbuan di sekitar Taman Serdang Perdana, Seri Kembangan, Serdang, Selangor.

Dalam serbuan pertama, polis menangkap dua beradik lelaki warga tempatan berumur 25 tahun dan 31 tahun yang menaiki sebuah kereta Ford Mustang di tepi jalan di lokasi terbabit.

Hasil pemeriksaan ke atas kenderaan itu, polis berjaya merampas 120 bungkusan teh cina mengandungi bahan disyaki dadah methamphetamine dengan anggaran berat 126.85 kilogram dan nilai rampasan dianggarkan bernilai RM5 juta. Semua tangkapan ditahan reman selama tujuh hari mulai 11 November hingga 17 November depan.

www.myartis.com / Sumber & foto: Astro Gempak, Instagram Safiey Ilias & Alha Alfa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHARUL SYUKUR MILIKI RUMAH BARU: "DOA 10 TAHUN LEPAS MAKBUL TAHUN INI"

Pelakon Saharul Ridzwan menerusi laman Instagram miliknya telah memuatnaik foto bersama isteri dan anaknya yang sedang bergambar dengan berlatarbelakangkan ruang bahagian kediaman barunya itu dan meluahkan rasa syukur apabila dapat memiliki sebuah rumah baru hasil titik peluhnya sendiri.

Dalam masa sama, pelakon drama bersiri 'Hati Perempuan' itu turut menasihati agar sentiasa bersyukur atas setiap pemberian dari Pencipta. Saharul pada masa sama turut mendoakan agar rezeki tahun ini terus dimurahkan oleh Yang Maha Esa.

"Bersangka baik dengan Allah, sabar itu indah. Alhamdulillah syukur. Satu persatu Allah makbulkan doa sy. Doa 10 tahun lepas pun di makbulkan pada tahun ni. Kenapa? Sy percaya bila kita bersangka baik kepada Allah, maka Allah akan makbulkan doa kita. Goodluck sayang @deenaemir dengan @qaabilabeauty.

Klik untuk gambar besar

"Dan mari usaha dengan @juzfitofficial. Syukur Alhamdulillah, semoga tahun 2020 ni , makin meriah dengan rezeki dari Allah. Cukupkan lah segala rezeki yang Kau beri. Jauhkanlah istidraj. Amin Ya Rabb. P/s: Jangan doa je semata, tapi semua yang wajib kita abaikan, yang dilarang kita dekatkan. Semoga kita semua dilindungi Allah. Amin," tulis Saharul.

Untuk rekod, Saharul dan isterinya, Qaabila Deena Emir pada 16 September 2016. Hasil perkongsian hidup, pasangan itu dikurniakan Muhammad Luth Ali, 3 tahun. Malah, Deena kini sedang hamil anak kedua dan dijangka bersalin pertengahan Mei depan.

www.myartis.com / Sumber & foto: Media Hiburan, Instagram Saharul Ridzwan & Qaabila Deena Emir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::